Kwa sa Labib?—En liv sorti kot Bondye | Ki Labib i dir\nDan ki fason Labib pa parey okenn lezot liv?\nKi mannyer Labib i kapab ed ou fer fas avek ou bann problenm?\nAkoz ou kapab annan konfyans dan bann profesi Labib?\n1, 2. Akoz Labib i en kado ki enteres nou bokou?\nESKI ou rapel en zour kot ou ti ganny en kado presye sorti kot en bon zanmi? Petet sa kado ti enteresan e i ti tous ou bokou. Apre tou, en kado i dir ou en keksoz lo sa dimoun ki’n donn ou sa kado. I dir ou ki i apresye ou lanmitye. Sirman ou ti montre ou rekonesans pour sa kado presye ki ou zanmi ti donn ou.\n2 Labib i en kado sorti kot Bondye. I en kado ki nou devret vreman apresye. Sa liv spesyal i dir nou bann keksoz ki nou pa pou trouv okenn par ankor. Par egzanp, i koz lo kreasyon lesyel avek son bann zetwal, later, ek sa premye zonm ek fanm. Dan Labib i annan bann prensip ki ed nou fer fas avek bann problenm ek traka lavi. I eksplike konman Bondye pou realiz son plan e fer later vin en pli bon landrwa pour viv. Pa Labib i en kado ki vreman enteresan!\n3. Lefe ki Zeova in donn nou Labib, ki sa i dir nou lo li? Akoz sa i tous nou?\n3 Labib i osi en kado ki tous nou bokou parski i dir nou en keksoz lo sa Enn ki’n donn nou sa kado, Zeova. Lefe ki i’n donn nou en liv koumsa, i montre ki i anvi nou konn li byen. Labib i vreman kapab ed ou vin pros avek Zeova.\n4. Kwa ki enpresyonn ou lafason ki Labib in ganny distribye?\n4 Petet ou annan en Labib, parey bokou lezot dimoun. Labib in ganny pibliye dan plis ki 2,300 langaz, swa antye oubyen zis en bout. Alors plis ki 90 poursan popilasyon lemonn i kapab ganny en Labib. En mwayenn plis ki en milyon Labib i ganny distribye tou le semenn! Plizyer bilyon Labib in ganny pibliye swa an antye oubyen zis en bout. Sirman napa en lot liv parey Labib.\n“Les Saintes Écritures—Traduction du monde nouveau” in ganny tradwir dan plizyer langaz\n5. Ki mannyer i posib pour Labib “enspire par Bondye”?\n5 Deplis, Labib “i enspire par Bondye.” (2 Timote 3:16) Ki mannyer sa? Labib li menm i reponn: “Sent-Espri ki’n pous zonm pour anons mesaz Bondye.” (2 Pyer 1:21) Annou pran en legzanp: En biznesmenn i fer son sekreter ekrir en let. Dan sa let i annan sa ki sa biznesmenn i anvi dir. Alors, sa let i pour li, pa pour son sekreter. I menm zafer avek Labib. Dan Labib i annan mesaz Bondye, pa mesaz sa bann zonm ki’n ekrir li. Alors, Labib antye i “parol Bondye.”—1 Tesalonisyen 2:13.\nI KOZ EN SEL PAROL E I DIR LAVERITE\n6, 7. Akoz i remarkab konman Labib antye i koz en sel parol?\n6 Labib ti ganny ekrir dan en lespas plis ki 1,600 zan. Bann ki ti ekrir Labib pa ti viv menm lepok e zot ti napa menm ledikasyon. Serten ti bann fermye, peser, ek gardyen mouton. Lezot ti bann profet, ziz, ek lerwa. Lik ki ti ekrir en Levanzil ti en dokter. Kantmenm bann ki ti ekrir Labib ti napa menm ledikasyon, Labib antye i koz en sel parol. *\n7 Premye liv Labib i dir nou ki mannyer problenm ti konmanse lo later. Dernyen liv i montre ki later antye pou vin en paradi oubyen en zarden. Labib i kouver plizyer milye lannen listwar. Tou sa ki ladan i relye avek plan Bondye e konman i pou realize. I remarkab konman Labib i koz en sel parol. Me sanmenm ki nou ekspekte avek en liv sorti kot Bondye.\n8. Donn serten legzanp pour montre ki Labib i dir laverite lo kote lasyans.\n8 Lo kote lasyans, Labib i dir laverite. I menm annan serten lenformasyon ki zonm pa ti ankor dekouver ler i ti ganny ekrir. Par egzanp, dan liv Levitik ti annan bann lalwa pour nasyon Izrael dan letan lontan lo karantenn ek lizyenn. Me lezot nasyon pa ti konn nanryen lo sa bann size. Ti annan en letan kot dimoun pa ti konnen si later i ron. Me Labib li, i ti mansyonnen ki later i ron oubyen dan laform en boul. (Izai 40:22) Deplis, Labib ti byen dir ki later ‘pa tenir avek okenn keksoz.’ (Zob 26:7) I vre ki Labib pa en liv lasyans. Me ler i koz lo bann size lasyans, sa ki i dir i vre. Pa sa ki nou ekspekte avek en liv sorti kot Bondye?\n9. (a) Akoz nou kapab annan konfyans dan sa ki Labib i rakonte? (b) Ki lonnekte sa bann zonm ki’n ekrir Labib i dir ou konsernan Labib li menm?\n9 Labib i dir laverite lo sa ki’n vreman pase. Alors nou kapab annan konfyans dan sa ki i rakonte. I byen presi ler i rakont en keksoz. I pa enkli zis non dimoun me osi non zot zanset. * Kontrerman avek sa bann istoryen dan lemonn, ki laplipar-di-tan pa mansyonn defet zot prop nasyon, sa bann zonm ki ti ekrir Labib ti onnet. Zot ti menm ekrir konsernan zot prop defo ek defo zot nasyon. Par egzanp, Moiz ki ti ekrir liv Nonm ti admet ladan ki i ti fer en fot grav e i ti ganny korize severman. (Nonm 20:2-12) Pa souvan ki nou vwar en lonnekte parey dan bann liv listwar. Me nou vwar li dan Labib akoz i en liv sorti kot Bondye.\nEN LIV ITIL KI RANPLI AVEK LASAZES\n10. Akoz i pa drol ki Labib i en liv ki itil?\n10 Labib i “itil pour ansennyen, pour koriz lerer, pour remet drwat” akoz i enspire par Bondye. (2 Timote 3:16) Wi, Labib i en liv ki itil. I annan en bon konprenezon lo natir imen. Sa pa drol akoz Labib i sorti kot Zeova ki’n kree nou! I konpran nou fason panse ek nou santiman pli byen ki nou. Deplis, Zeova i konnen ki nou bezwen pour nou ere. I osi konnen ki semen nou devret evite.\n11, 12. (a) Ki topik Zezi ti diskite dan son Sermon lo Montanny? (b) Ki lezot keksoz itil Labib i koz lo la, e akoz son konsey i marse menm dan nou letan?\n11 Annou vwar diskour Zezi ki ganny apele Sermon lo Montanny, dan Matye sapit 5 ziska 7. Dan sa diskour vreman ekselan, Zezi ti koz lo plizyer topik. Par egzanp, lo konman pour trouv vre boner, konman pour rezourd bann problenm, konman pour priye, e konman pour annan en bon pwennvi lo keksoz materyel. Sa ki Zezi ti dir i ankor osi itil e i annan menm lefe ozordi parey dan letan Zezi.\n12 Serten prensip Labib i konsern lavi fanmiy, latitid anver travay, ek relasyon avek lezot. Bann prensip Labib i aplik pour tou dimoun, e son konsey i touzour benefisye nou. Profet Izai i rezim sa lasazes ki annan dan Labib koumsa: “Mwan Zeova, mon ou Bondye, sa Enn ki pe ansenny ou pour ou prop byenfe.”—Izai 48:17.\nEN LIV PROFESI\nIzai ti predir defet Babilonn dan Labib\n13. Ki detay Zeova ti enspir profet Izai pour ekrir konsernan Babilonn?\n13 Dan Labib i annan bokou profesi e en kantite in fini akonpli. Annou vwar en legzanp. Zeova ti fer profet Izai, ki ti viv dan wityenm syek Avan Nou Lepok (A.N.L.), predir ki lavil Babilonn ti pou ganny detrir. (Izai 13:19; 14:22, 23) I ti donn detay pour montre ki mannyer sa ti pou arive. Bann larme atakan ti pou fer sek larivyer Babilonn e antre dan sa lavil san bezwen lager. Pa fini la. Profesi Izai ti menm mansyonn non sa lerwa ki ti pou defet Babilonn. I ti pou apel Siris.—Izai 44:27–45:2.\n14, 15. Ki mannyer serten detay profesi Izai konsernan Babilonn ti akonpli?\n14 Apepre 200 zan plitar, son aswar le 5 Oktob lannen 539 A.N.L., en group larme ti vin kanpe pros avek Babilonn. Lekel zot komandan? En lerwa Pers ki ti apel Siris. En profesi enkrwayab ti pe al akonpli. Me eski larme Siris ti pou antre Babilonn san bezwen lager, parey ti’n predir?\n15 Sa zour swar bann Babilonnyen ti pe fete e zot ti santi zot an sekirite deryer zot gro miray. Deor, Siris ti servi son lespri pour fer sa delo larivyer ki desann obor lavil al dan en lot direksyon. Sa ti fer nivo delo desann pour son bann zonm travers larivyer e ariv kot miray sa lavil. Me ki mannyer larme Siris ti pou penetre miray Babilonn? Personn pa konnen akoz, me sa zour swar baro lavil ti’n reste ouver par neglizans!\n16. (a) Ki Izai ti predir pou arive avek Babilonn finalman? (b) Eski profesi Izai konsernan zabitan Babilonn in vreman akonpli?\n16 Profesi ti osi dir sa konsernan Babilonn: “En zenerasyon pou ale, lot pou vini, me zanmen pou annan okenn zabitan laba, personn pa pou reste laba ankor. Bann Arab pa pou enstal zot latant laba, e bann berze pa pou les zot troupo laba.” (Izai 13:20) Sa profesi pa ti zis predir defet Babilonn. I ti montre ki personn pa ti pou reste e okip sa landrwa ankor. Ou kapab vwar laprev ki sa parol in vin vre. Napa personn ki reste dan sa landrwa kot ansyen Babilonn ti ete, ki apepre 80 kilomet sid avek Bagdad, Irak. Sa i montre ki sa ki Zeova ti dir atraver Izai in akonpli: “Mon pou balye li avek balye destriksyon.”—Izai 14:22, 23. *\nSa ki reste an Babilonn\n17. Akoz lakonplisman profesi Labib i fer nou lafwa vin pli for?\n17 Ler nou realize ki nou kapab annan konfyans dan bann profesi Labib, pa sa i fer nou lafwa vin pli for? Apre tou, si Zeova in akonpli son bann promes dan lepase, nou annan tou rezon pour krwar i pou akonpli son promes pour fer later vin en paradi. (Nonm 23:19) Nou bezwen krwar dan “lesperans lavi eternel. Bondye ki pa zanmen manti ti promet nou sa lavi avan konmansman letan.”—Tit 1:2. *\n“PAROL BONDYE I VIVAN”\n18. Konman zapot Pol i dekrir “parol Bondye”?\n18 Apre sa ki nou’n vwar dan sa sapit, nou ava dakor ki napa okenn lezot liv parey Labib. I koz en sel parol, i dir laverite lo kote lasyans e osi lo sa ki’n pase, i itil e ranpli avek lasazes, e nou kapab annan konfyans dan son bann profesi. Me pa zis sa ki fer Labib annan en gran valer. Zapot Pol ti ekrir: “Parol Bondye i vivan e i annan pisans. I pli koupe ki en lepe ki koup de kote. I kapab penetre ziska separasyon lam ek lespri, zwentir ek lanmwel lezo. I arive desifre tou dezir ek sekre leker imen.”—Ebre 4:12.\n19, 20. (a) Ki mannyer Labib i kapab ed ou egzamin ou lekor? (b) Ki mannyer ou kapab montre ki ou apresye Labib, sa kado spesyal ki Bondye in donn ou?\n19 Lir “parol” oubyen mesaz Bondye dan Labib i kapab sanz nou lavi. I kapab ed nou egzamin nou lekor pli byen ki avan. Nou kapab dir nou kontan Bondye, me lafason ki nou reazir anver sa ki son Parol i dir, i montre sa ki nou ete anndan ek nou vre lentansyon.\n20 Labib i vreman en liv sorti kot Bondye. I en liv ki nou devret lir, etidye, e kontan. Montre ki ou apresye sa kado ki Bondye in donn ou par kontinyen fouy ladan. Pli ou fer sa, ou pou konpran pli byen plan Bondye pour bann imen. Dan lot sapit nou pou koz lo sa plan e konman i pou realize.\n^ par. 6 Kantmenm serten dimoun i dir ki serten bout dan Labib pa tonm dakor avek kanmarad, zot napa laprev solid. Vwar liv La Bible: Parole de Dieu ou des hommes?, sapit 7, pibliye par Temwen Zeova.\n^ par. 9 Par egzanp, remark byen laliny bann zanset Zezi dan Lik 3:23-38.\n^ par. 16 Pour plis lenformasyon lo profesi Labib, vwar sa brosir Un livre pour tous, paz 27-9, pibliye par Temwen Zeova.\n^ par. 17 Destriksyon Babilonn i zis en legzanp en profesi Labib ki’n akonpli. I annan lezot legzanp, parey destriksyon Tir ek Niniv. (Ezekyel 26:1-5; Tsefanya 2:13-15) Profesi Danyel ti predir bann pouvwar mondyal ki ti pou dominen apre Babilonn. Sa i enkli Medo-Pers ek Lagres. (Danyel 8:5-7, 20-22) Vwar “Zezi Kri—Mesi ki Bondye ti promet” anba Lezot lenformasyon, pour en diskisyon lo sa kantite profesi konsernan Zezi Kri ki’n akonpli.\nLabib i enspire par Bondye. Alors i dir laverite e nou kapab annan konfyans ladan.—2 Timote 3:16.\nSa lenformasyon ki annan dan Labib i itil dan lavi toulezour.—Izai 48:17.\nNou asire ki bann promes Bondye dan Labib pou akonpli.—Nonm 23:19.


ConcR2769 – Konkordanzen\nKonkordanz Nr. R2769\n1. D-Sl_G.I.4(3) /&nbsp37v (2) | 2. I-GuVII-1 /&nbsp30r


Dan Lasanble Nasyonal |25 May 2022\nRetret travay ki Prezidan ek Konsey Minis in fer Cap Lazare pa travayer Seselwa ki’n peye\nSa retret ki Prezidan Wavel Ramkalawan ek son Konsey Minis ti fer Cap Lazare le 18 Me semenn pase pa’n kout travayer Seselwa en sou akoz bann manm Konsey Minis in kontribye pour pey lokasyon ek manze pour sa zournen travay san menm tous en sou dan bidze ki’n rezerve pour sa.\nVis-Prezidan Ahmed Afif ti donn sa lenformasyon Lasanble letan i ti pe reponn en kestyon notis prive lo sa size par dirizan lopozisyon Sebastien Pillay. Onorab Pillay ti’n demann Vis-Prezidan Afif en leksplikasyon akoz ki Prezidan ek son Konsey Minis in al fer en retret Cap Lazare e konbyen in kout Seselwa ki pey taks.\nVis-Prezidan Ahmed Afif in enform Lasanble ki Prezidan Wavel Ramkalawan ek son Konsey Minis i annan drwa fer nenport miting ou rankont an koneksyon avek zot travay san bezwen demann permisyon avek dirizan lopozisyon.\nVis-Prezidan Afif in osi konfirmen ki Prezidan Ramkalawan ek son Konsey Minis ti fer en rankont ki ti relye avek zot travay Cap Lazare le 18 Me. I dir sa rankont ti konmans 7er bomaten e termin anviron 7er diswar.\n“Sa zour ti’n met dekote pour adres bann size parey ki mannyer pour anmenn plis lefikasite dan travay, ki mannyer pour adres plizyer size ki pe preokip gouvernman e pep Seselwa tel parey pri lavi, bann kou aleksteryer ki pe kontinyelman monte e ki mannyer legzekitiv i kontinyen entansifye son zefor pour sirmont bann difikilte ki nou pei an zeneral pe fer fas avek sirtou kot i konsern bann menas eksteryer.\nLo son kote Vis-Prezidan Afif i dir li i pa ti dan sa rankont akoz i ti dan Lasanble Nasyonal pour prezant e defann prozedlwa ki ti pe amand lalwa antikoripsyon ki’n deza fini vin anfors menm si lopozisyon pa’n siport gouvernman dan sa demars.\n“Nou panse ki ler nou zwenn dan en latmosfer diferan, en latmosfer travay mwen formel e kot nou pli pre ek kanmarad sa i anmenn en pli gran lanmitye ant bann minis. I anmenn en meyer konprenezon dan nou fason travay e solisyon pour nou pep ki ekspekte bokou de nou. Sanmenm ki an Angle i apel ‘team building’,” Vis-Prezidan Afif in fer resorti.\nI dir ki sa fason zwenn konman en lekip dan en lanvironnman diferan i pa nouvo pour nou tou ki konpran sa laspe imen dan ladministrasyon. I ti azoute ki san en lekip ki travay ansanm nou pa pou reisi delivre alaoter ki sa pep i ekspekte de nou.\nVis-Prezidan Afif in fer rapel Lasanble ki aktyelman Commonwwealth of Learning, ki regroup bann Minis Ledikasyon dan Commonwealth, pe fer en retret isi kot lotel Savoy e par koensidans Merkredi le 18, bann sef ek zofisye sinyor bann lazans Nasyon Zini United Nations Country Team(UNCT) ki kouver Sesel ek Moris ti zwenn isi pour en retret trwa zour kot lotel Allamanda pour zisteman rod fason pour ranforsi bann partenarya e trouv bann nouvo loportinite pour travay ansanm. Lasanble Nasyonal osi ti organiz son rankont travay Cap Lazare le 4 Mars sa lannen.\n“Mon felisit zot pour organiz sa retret akoz i en lot fason travay ansanm e personn pa’n kestyonn zot akoz i normal pour tou lorganizasyon rod fason pour kapab zwenn detanzaot pour trouv meyer fason pour travay ansanm.”\nSwivan en kestyon si i annan en eleman ensekirite ki fer ki Konsey Minis i bezwen santi li neseser pour al fer miting Konsey Minis andeor State House, Vis-Prezidan Afif in dir ki zanmen Konsey Minis sa nouvo ladministrasyon in deza santi li mank sekirite me okontrer avek tou sa bann devlopman ki pe pase e bann revi pozitiv lo Sesel pandan sa 18 mwan ki sa gouvernman i o pouvwar, Sesel in bouz en kantite devan.\n“Ozordi pour nou laliberte lapres nou premye dan larezyon e dan Lafrik, lo lager kont koripsyon nou premye dan Lafrik e menm pli o ki serten pei dan Lerop, IMF in donn nou en bon revi lo lekonomi malgre ki i ankor annan en kantite problenm dan lemonn e dan Sesel me selman, etan donnen sirkonstans ki nou ladan, sa revi ki nou’n gannyen nou satisfe ki nou pe fer en bon travay. Sa i akoz nou lekonomi pe remonte avek en growth ki pli for dan larezyon e nou santi nou rekonforte akoz exchange rate ozordi ki anba zot ladministrasyon ti 22 roupi pour en dolar ozordi i ant 14.50 e 15 roupi e sa i fer nou satisfe nou pe fer en bon travay e nou pa santi nou insecure me nou santi ki nou devret al pli lwen akoz i annan ankor bokou travay pour fer,” Vis-Prezidan Afif in dir.


Sep 2, 2020 at 12:24\nSep 2, 2020 at 12:26\nBoubou79, Remus, sarwahyper and 6 others liked this.\nSep 2, 2020 at 12:27\nhosh, Boubou79, readyfor50 and 3 others liked this.\nSep 2, 2020 at 12:28\nEdited Sep 2, 2020 at 12:35\nSep 2, 2020 at 12:29\nSep 2, 2020 at 12:30\nSep 2, 2020 at 12:31\nSep 2, 2020 at 12:33\nSep 2, 2020 at 12:39\nSep 2, 2020 at 12:41


Koz dan en fason ki fer dibyen (Psonm 19:14) | Letid\nZeova i kominik avek nou\nEn tradiksyon Parol Bondye ki vivan\nDemontre lapresyasyon pour zenerozite Zeova\nKoz dan en fason ki fer dibyen\nZeova pou soutenir ou\nLIFE STORY Mon’n trouv lape avek Bondye e osi avek mon manman\nLatour Veyer (Edisyon letid) | December 2015\nLIR AN Afrikaans Bislama Cambodian Chitonga Chol Cibemba Cinyanja Dangme Drehu English Ewe French Ga Garifuna Greenlandic Hmong (White) Iban Italian Karen (S'gaw) Kikaonde Kikongo Kiluba Kimbundu Kisonge Kongo Kreol Seselwa Kwangali Kwanyama Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Twi Umbundu Venda Wallisian Wayuunaiki Xhosa Zulu\n‘O Zeova, ki bann parol ki sorti dan mon labous i en keksoz agreab pour ou.’—PSONM 19:14.\nKANTIK: 82, 77\nKI MANNYER LEGZANP ZEZI I ED NOU POUR . . .\nkonnen kan pour koze?\nswazir bann mo apropriye?\nkoz dan en fason zantiy?\n1, 2. Akoz Labib i konpar nou abilite pour koze avek dife?\nAN 1871, en dife ti konmanse dan bann lafore Wisconsin, Leta-z-ini. I ti propaz vit e i ti bril apepre de bilyon pye dibwa konpletman. Plis ki 1,200 dimoun ti mor. Anfet, plis dimoun ti perdi zot lavi dan sa dife ki okenn dife ki’n deza annan Leta-z-ini. I paret ki bann pti dife sorti avek larou bann tren ki ti pe pase o bor sa lafore ti konmans sa gro dife. Sa i fer nou rapel sa verse Labib ki dir: “Mazinen konman en pti dife i kapab brile e detri en gran lafore.” (Zak 3:5) Akoz Zak ti dir sa?\n2 I eksplike: “Lalang i en dife.” (Zak 3:6) “Lalang” i reprezant nou abilite pour koze. Zis parey en dife, sa ki nou dir i kapab fer en ta dega. Nou parol i kapab annan en gran lefe lo lezot. Labib i menm dir ki sa ki nou dir avek lezot i kapab anmenn lavi oubyen lanmor pour zot. (Proverb 18:21) Me eski sa i vedir ki nou pa devret dir nanryen zis akoz nou kapab dir en keksoz mal? Non. Nou pa pou aret servi dife zis akoz nou kapab ganny brile. O kontrer, nou vey byen mannyer nou servi li. Par egzanp, nou servi dife pour kwi manze, sof nou oubyen pour ganny lalimyer. Pareyman, si nou vey mannyer nou koze, nou kapab servi sa abilite pour onor Zeova e benefisye lezot.—Psonm 19:14.\n3. Ki sa trwa keksoz ki pou ed nou ankouraz lezot ler nou koze?\n3 Zeova in donn nou sa abilite pour dir lezot sa ki nou panse e santi, swa par koze oubyen fer bann siny avek nou lanmen. Alor ki mannyer nou kapab servi sa zoli kado pour ankouraz lezot? (Lir Zak 3:9, 10.) Nou bezwen konnen kan pour koze, ki pour dir e ki mannyer pour dir li.\nKAN KI NOU DEVRET KOZE?\n4. Kan ki nou devret reste trankil?\n4 Par ler i pli bon pour pa dir nanryen. Labib i dir ki i annan “en letan pour reste trankil.” (Eklezyast 3:7) Par egzanp, nou reste trankil kan lezot pe koze pour montre ki nou respekte zot. (Zob 6:24) Nou osi pa koz konsernan keksoz prive e ki lezot dimoun pa devret konnen. (Proverb 20:19) Osi, ler en dimoun i fer nou ankoler, i ti a byen si nou ti esey kontrol nou lakoler e pa dir nanryen.—Psonm 4:4.\n5. Ki mannyer nou kapab montre Zeova ki nou apresye ki i’n donn nou sa abilite pour koze?\n5 Me i osi annan en letan kot i bon pour koze. (Eklezyast 3:7) I annan en letan pour loue Zeova, ankouraz lezot, dir sa ki nou santi e sa ki nou bezwen. (Psonm 51:15) Si nou servi nou abilite dan sa fason, nou montre Zeova ki nou apresye ki i’n donn nou sa kado. Apre tou, ler en zanmi i donn nou en zoli kado, nou anvi servi li dan sa pli bon fason.\n6. Akoz i enportan pour swazir sa moman apropriye pour koze?\n6 Akoz i enportan pour swazir sa moman apropriye pour koze? Proverb 25:11 i dir: “En parol ki ganny dir dan son moman apropriye, i parey ponm lor dan bann skilptir annarzan.” Bann ponm annor i zoli, me zot ti pou pli zoli ankor ler zot ganny mete par devan en keksoz annarzan. Pareyman, i kapab ki nou annan en bon keksoz pour dir avek en dimoun. Me si nou swazir sa bon moman pour koze, nou kapab ed sa dimoun bokou plis. Ki mannyer nou kapab fer sa?\n7, 8. Ki mannyer nou bann frer ek ser Zapon ti imit legzanp Zezi?\n7 Si nou mal swazir letan pour koze, dimoun i kapab pa konpran ouswa pa aksepte sa ki nou dir. (Lir Proverb 15:23. *) (Vwar not.) Par egzanp, an Mars 2011 en tranblemandter ek tsounami ti detri bokou lavil dan les Zapon. Plis ki 15,000 dimoun ti mor. Menm si bokou Temwen Zeova ti’n perdi zot fanmir ek zanmi, zot ti anvi servi Labib pour ed lezot ki ti dan menm sityasyon. Me zot ti konnen ki bokou sa bann dimoun ti Boudis e zot pa ti konn bokou lo Labib. Alor olye koz avek zot lo rezireksyon pandan sa letan, bann frer ek ser ti rekonfort zot e eksplike akoz bann move keksoz koumsa i arive avek bann bon dimoun.\n8 Sa bann frer ek ser ti imit Zezi. I ti konnen kan pour reste trankil, me i ti osi konnen kan pour koze. (Zan 18:33-37; 19:8-11) Zezi ti osi esper sa moman apropriye pour ansenny son bann disip serten keksoz. (Zan 16:12) Bann frer ek ser Zapon ti esper sa moman apropriye pour koz avek bann dimoun lo rezireksyon. De-z-an edmi apre sa tsounami, zot ti ofer bann dimoun sa trak “Eski bann mor i vreman kapab viv ankor?” Bokou ti pran sa trak e zot ti ganny rekonforte avek sa ki zot ti lir. Nou osi nou devret mazin konsernan kiltir ek krwayans dimoun dan nou teritwar pour ki nou kapab trouv sa moman apropriye pour koz avek zot.\nNou bezwen annan pasyans e trouv en letan kot dimoun i pare pour ekoute\n9. Dan ki lezot sityasyon ki nou devret esper sa moman apropriye pour koze?\n9 Dan ki lezot sityasyon nou devret esper sa moman apropriye pour koze? Petet en dimoun i dir en keksoz ki ofans nou. Dan plas reponn deswit e dir en keksoz bet, i ti pou saz pour nou aret en kou e demann nou lekor: ‘Eski i’n fer par ekspre? Eski mon vreman bezwen koz avek li lo sa ki i’n dir?’ I kapab pli bon pour zis pa dir nanryen. Me si i annan en bon rezon pour koz avek li, nou devret espere ziska ki nou lakoler in apeze. (Lir Proverb 15:28. *) (Vwar not.) Oubyen i kapab ki nou anvi ankouraz nou fanmir ki pa Temwen pour konn Zeova. Nou bezwen annan pasyans, reflesir byen lo sa ki nou pour al dir e trouv en letan kot zot pou pare pour ekoute.\nKI NOU DEVRET DIR?\n10. (a) Akoz nou devret byen swazir sa ki nou dir? (b) Ki fason koze nou devret evite?\n10 Sa ki nou dir i kapab fer lezot santi zot pli byen oubyen fer zot santi zot pli pir. (Lir Proverb 12:18. *) (Vwar not.) Bokou dimoun dan lemonn Satan i servi bann “parol kriyel” ki parey bann “dart” oubyen “lepe” akoz zot anvi bles lezot oubyen fer zot ankoler. (Psonm 64:3) Bokou i aprann koz koumsa dan bann film ek progranm televizyon ki zot gete. Me bann Kretyen pa pou dir bann keksoz blesan, ni menm dan en fars. Fer riye i gou, i fer sa ki nou dir pli enteresan. Me nou pa devret zanmen boufonnen, setadir dir en keksoz ki pou anbaras oubyen ensilte en dimoun zis pour fer lezot riye. Labib i donn lord bann Kretyen pour pa servi bann parol “lensilt.” I osi dir: “Pa les bann move parol sorti dan zot labous, me koz zis bann parol itil ki kapab ed lezot pour progrese dan zot lafwa e kan i neseser pour fer dibyen sa ki ekoute.”—Efezyen 4:29, 31.\n11. Kwa ki kapab ed nou swazir bann mo apropriye?\n11 Zezi ti ansennyen ki “labous i koz sa ki deborde dan leker.” (Matye 12:34) Sa i vedir ki sa ki nou dir i kapab montre ki mannyer nou vreman santi. Alor si nou kontan dimoun e vreman enterese avek zot, i tre probab ki nou pou swazir bann mo apropriye ler nou koz avek zot. Sa ki nou dir pou pozitif e ankourazan.\n12. Kwa ankor ki kapab ed nou swazir bann mo apropriye?\n12 I pa fasil pour trouv bann mo apropriye pour dir. Menm Lerwa Salomon avek tou son lasazes ti bezwen “reflesir e fer bokou resers” pour ki sa ki i ti ekri ti egzakt e gou pour lir. (Eklezyast 12:9, 10) Kwa ki kapab ed nou konnen ki pour dir? Nou kapab get dan Labib e dan nou bann piblikasyon pour trouv bann nouvo fason pour dir sa ki nou santi e panse. Nou kapab rode ki savedir bann mo ki nou pa konpran. Nou osi kapab etidye legzanp Zezi pour aprann ki mannyer pour koz dan en fason ki pou ed lezot. I ti konn egzakteman ki pour dir parski Zeova ti ansenny li “konman pour reponn sa enn ki fatige avek sa bon parol.” (Izai 50:4) I osi enportan pour reflesir lo ki lefe nou parol i kapab annan lo lezot. (Zak 1:19) Nou kapab demann nou lekor: ‘Si mon dir sa, eski sa dimoun pou konpran ki mon pe esey dir li? Ki mannyer i pou santi?’\n13. Akoz nou devret koz dan en fason ki fasil pour konpran?\n13 An Izrael, son tronpet ti ganny servi pour donn sinyal. Enn parmi sa bann son ti vedir ki bann dimoun ti devret zwenn ansanm. En lot son ti vedir ki bann solda ti devret atake. Zis mazinen ki ti pou’n arive avek sa larme si son tronpet pa ti kler! Labib i konpar sa son kler ki en tronpet i fer avek bann mo ki fasil pour konpran. Si nou pa eksplik keksoz dan en fason kler, dimoun i kapab konfize oubyen krwar en keksoz ki pa vre. Menm si nou anvi eksprim nou lekor dan en fason kler, nou bezwen fer atansyon ki nou pa dir okenn keksoz ki pa poli oubyen mank respe pour lezot.—Lir 1 Korentyen 14:8, 9.\n14. Ki legzanp ki montre ki Zezi ti koz dan en fason ki fasil pour konpran?\n14 Dan Matye sapit 5 a 7 nou trouv en bon legzanp lo konman Zezi ti swazir bann mo ki ti fasil pour konpran. Dan sa diskour, i pa ti esey enpresyonn bann dimoun par servi bann gran gran mo oubyen koz en ta. An plis ki sa, i pa ti dir bann keksoz ki ti pou bles lezot. Zezi ti ansenny bann keksoz vreman enportan ki ti annan en gran sinifikasyon, me sa ki i ti dir ti fasil pour konpran. Par egzanp, Zezi ti anvi asir son bann disip ki zot pa bezwen trakase lo ki zot ti pou manze sak zour. Alor i ti eksplike ki Zeova i toultan donn manze bann zwazo. Apre i ti demann zot: “Eski pa zot annan plis valer ki bann zwazo?” (Matye 6:26) Avek sa bann parol senp, Zezi ti ed zot pour konpran en leson enportan e sa ti ankouraz zot.\nKI MANNYER NOU DEVRET KOZ AVEK LEZOT?\n15. Akoz nou devret koz dan en fason zantiy?\n15 I pa zis sa ki nou dir ki enportan, me lafason ki nou koz avek lezot osi i enportan. Dimoun ti kontan ekout Zezi akoz i ti servi “bann parol ekstraordiner [oubyen parol agreab],” setadir i ti koz dan en fason dous. (Lik 4:22) Ler nou koz dan en fason zantiy, i tre probab ki lezot pou kontan ekout nou e aksepte sa ki nou dir. (Proverb 25:15) Nou pou koz avek lezot dan en fason zantiy si nou annan respe pour zot e pran zot santiman aker. Sanmenm sa ki Zezi ti fer. Par egzanp, ler i ti vwar en lafoul pe fer en ta zefor pour ekout li, i ti kontan pour pas letan avek zot e ansenny zot. (Mark 6:34) Menm ler dimoun ti ensilte Zezi, i pa ti ensilte zot an retour.—1 Pyer 2:23.\n16, 17. (a) Ki mannyer nou kapab imit Zezi ler nou koz avek nou fanmir ek zanmi? (Vwar portre lo paz 17.) (b) Ki mannyer en manman ti fer bokou dibyen ler i ti koz dan en fason zantiy?\n16 Menm si nou kontan nou fanmir ek zanmi, akoz nou konn zot byen, i kapab ki nou dir bann keksoz ki pa byen avek zot. Nou kapab mazinen ki nou pa bezwen fer atansyon lo fason ki nou koz avek zot. Me Zezi pa ti zanmen koz brit avek son bann zanmi. Ler serten parmi zot ti dispit lo lekel ki pli enportan, i ti koriz zot zantiman e servi legzanp en zenn manrmay pour ed zot sanz zot fason panse. (Mark 9:33-37) Bann ansyen i kapab imit legzanp Zezi par konsey lezot dan en fason zantiy.—Galat 6:1.\n17 Menm kan en dimoun i dir en keksoz ki fer nou ankoler, nou kapab fer bokou dibyen ler nou reponn dan en fason zantiy. (Proverb 15:1) Par egzanp, en manman tousel ti annan en garson adolesan ki ti pe fer bann move keksoz anmezir ki i ti pe fer krwar ki i ti pe servi Zeova. En ser dan kongregasyon ti pran lapenn pour sa manman e dir li: “Domaz ou pa’n reisi elve ou zanfan.” Sa manman ti aret en kou e reflesir, apre i ti dir: “I vre ki keksoz pa pe tro tro mars byen pour le moman, me son formasyon pa ankor fini. Koz avek mwan apre Armagedon, la nou a konnen.” Vi ki manman sa garson ti’n reste kalm e ti zantiy anver sa ser, zot ti reste zanmi. Deplis, sa garson ti tann sa ki son manman ti’n dir e realize ki son manman ti ankor krwar ki i kapab sanze. Alor i ti aret marsaye avek son bann move dalon, batize e pli tar servi dan Betel. Ki swa nou pe koz avek nou frer ek ser, nou fanmir oubyen dimoun ki nou pa konnen, nou parol i devret toultan “agreab e enteresan.”—Kolosyen 4:6.\n18. Ki mannyer nou kapab swiv legzanp Zezi dan lafason ki nou koze?\n18 Sa abilite pour dir lezot sa ki nou panse e santi i vreman en zoli kado sorti kot Zeova. Si nou swiv legzanp Zezi, nou pou swazir sa moman apropriye pour koze, nou pou vey sa ki nou dir e nou pou toultan fer nou mye pour zantiy. Alor annou servi nou parol pour ankouraz lezot e fer Zeova kontan.\n^ par. 7 Proverb 15:23: “En zonm i zwaye ler i’n donn en bon larepons. Pa i vreman bon en parol ki’n ganny dir dan en moman apropriye!”\n^ par. 9 Proverb 15:28: “Leker sa enn ki drwat i reflesir avan i reponn, me labous sa enn move i dir bann move keksoz san reflesir.”\n^ par. 10 Proverb 12:18: “Bann parol san reflesir i parey bann kou lepe, me lalang en dimoun saz i en gerizon.”\nKoz dan en fason agreab: Nou koz dan en fason zantiy e dous avek lezot akoz nou respekte zot. Nou pran zot santiman aker e nou pa anvi bles zot par sa ki nou dir\nKOZ DAN EN FASON KI ONOR ZEOVA\nKAN: Swazir sa moman apropriye pour koze\nKWA: Swazir bann mo apropriye\nKI MANNYER: Koz dan en fason zantiy\nLATOUR VEYER (EDISYON LETID) December 2015


Lot N: 179\nSignature lower right in pencil. Arches France filigree lower right.\nSold at: Euro 280,00


Reynion Komisyon Sindikal LALIT\nKomisyon Sindikal LALIT ti zwenn zordi Dimans 20 Novam 10:00 a.m. kot batiman LPT, Gran Rivyer Nord Wes. Lor azanda ti sirtu ena kestyon anplwa kuma pli gran defi pu klas travayer ek muvman sindikal Moris.\nAnmemtan ki ti get anplwa an zeneral pandan dernyer 30 an, setadir nivo somaz ek kalite anplwa, ti osi examinn serten sekter plis an-detay. Sirtu ti get tandans depi bann lane 1970 dan lindistri sikriyer ek zonn frans, plis zordi bann nuvo tandans trakasan dan sa de sekter la, e osi dan sekter transpor, ICT ek konstriksyon.\nDan lindistri sikriyer ti get depi lepok kan ti fer premye epyeraz pu permet sistem kupe-sarze vinn sistem kupe-zete, ziska zordi kan ena masinn ki kup kann, sarz li tulde. Sa bann vag mekanizasyon finn fer, san get lavenir anplwa dan Moris ditu. Okenn guvernman pa finn obliz tablisman pran an-konsiderasyon kimanyer modernize e osi gard anplwa. Par exanp, par diversifikasyon anmemtan, ki modernizasyon. Lerla, kan regleman WTO vini, patrona e guvernman pretann zot pa ti kone depi tu sa letan la. Bi patrona se konverti tu travayer an travayer sezyone, kuma avan 1964.\nDan zonn frans finn ena mem tandans ver plis mekanizasyon, e la osi, lafen Lakor Miltifib, kan li vini, li paret pran patrona e guvernman par sirpriz.\nKote transpor, avek introdiksyon plis one-man-bus, anplwa laba osi pe konpres.\nDan ICT, finn ena fermtir enn gran bwat, enn bann premye konpayni dan Saybersiti. Pena buku lavenir dan Korl Sennter pu 2 rezon prinsipal: ena lezislasyon kont "unsolicited calls", ki finn vinn enn fleo sosyal, plis tu exper pe realize ki travayer pa kapav fasilman travay plis ki 18 mwa dan sa kalite travay la, san lefe lor so lasante sikolozik. Sa li vre, mem dan bann korl sennter dan Langleter ek Laswed, kot pena problem langaz, ek koz manti lor ki kote u pe travay.\nKote konstriksyon, sa li enn sekter ki ena oto-limitasyon dan kad sistem kapitalist. E dayer, li finn vinn kazyel net.\nDe konklizyon sa sesyon travay la. Linportans ki travayer ek sindike (alabaz) kumans get sa kestyon anplwa-la dan enn fason ki pa inikman sektoryel, e sirtu pa zis get komye kas travayer ki pu nepli dan sekter gayne. Bizin get pu klas travayer pli globalman. Ti partaz travay lor sa size la. Plis sakenn finn pran enn sekter pu etidye tandans anplwa, anterm istorik.


Belmont Stakes 2013 Video Preview | Online Horse Racing Betting\n« Preakness 2013 Recap – Oxbow steals show\nBelmont Stakes 2013 Preview: Orb 3-1 Favorite »\nPosted June 4, 2013 by horseracingnation in Belmont Stakes 2013.\tTagged: Always in a Tiz, Belmont Stakes 2013, Frac Daddy, Freedom Child, Giant Finish, Golden Soul, Horse Racing Nation, Incognito, Jarrod Horak, Midnight Taboo, Orb, Overanalyze, Oxbow, Palace Malice, Revolutionary, Todd Pletcher, Unlimited Budget, Vyjack, Will Take Charge.\tLeave a Comment


Tuesday 28th June 2011 – The National Assembly of Seychelles\nHome » Verbatim » Verbatim -Second Term 2011 » Tuesday 28th June 2011\nBonzour Vis Prezidan, bonzour tou bann Manm Lasanble Nasyonal, bonzour bann zanfan segonder Pointe Larue, byenvenir parmi nou. Ozordi lo nou Order Paper nou annan nou en amannman pour nou Konstitisyon e Revenue Administration (Amendment) Bill 2011, toulede i sipoze ganny pran par Vis Prezidan me Leader of Government Business in endik mwan ki i annan serten nouvo devlopman lo sa amannman, sixth Amendment. Mon ti a demann ou pour entervenir. Ou pe fer li on behalf of the Leader of Government Business.\nMr Speaker, bonzour Vis Prezidan, bonzour tou mon bann koleg MNAs. Mr Speaker anba lotorite Leader of Government Business mon pe move ki anba Order 72 nou Standing Orders, Bill Constitution of the Republic Of Seychelles (Sixth Amendment) Bill 2011 i ganny withdrawn. Mersi.\nOkenn ki segonn sa mosyon? I en Procedural motion. Mosyon i ganny segonde. Tou bann ki anfaver? Okenn ki kont? Bon basically ozordi nou pa pou pran sa sixth Amendment akoz in ganny withdrawn par Gouvernman, donk alor nou pour al lo Revenue Administration (Amendment) Bill 2011. Nou a ganny nou en motion for Second Reading.\nMr Speaker mon move ki Revenue Administration (Amendment) Bill 2011 i ganny lir pour en dezyenm fwa. Mersi.\nMon segonde Mr Speaker.\nMersi Msye Speaker, bonzour tou bann Manm Onorab Lasanble Nasyonal e osi bann etidyan lekol Pointe Larue segonder. Mr Speaker nou Lasanble i ava rapel ki an Desanm 2009, Lasanble ti aprouv lalwa ki diriz Ladministrasyon Reveni e ki sa lalwa ti antre anfors an Zanvye 2010 e lotorite ki gouvern Komisyon Reveni in pas enpe letan pour kapab fer serten lanaliz lo serten bann provizyon sa lalwa ki anfors e ki gouvernman atraver mwan ozordi nou pe prezant sa bann lamannman pour laprouvasyon nou Lasanble Nasyonal.\nSerten sa bann lamannman i annan pour fer avek nivo lanmann ki dan lalwa e rasyonal pour kapab redwir se ki Lotorite Komisyon Reveni in vwar ki sa bann lanmann i tre o e ki nou devret vin realis avek sitiasyon isi Sesel.\nDezyenmman se osi en thinking ki annan pour fer lafason ki Tribinal Reveni i ganny set. Lalwa ozordi i demande ki Sef Ziz i apwent en Ziz e limenm li ki vin Chairperson Tribinal Reveni e ki Minis Finans i apwent toulede. An diskisyon ki nou’n ganny fer avek Sef Ziz, avek lezot bann fonksyonner dan Minister Finans e osi Reveni. Gouvernman in tonm dakor ki nou bezwen fer serten bann sanzman la kot i egziste e ki dezormen rekomandasyon ki pe ganny met devan zot se ki Minis Finans i apwent bann dimoun ki pou Chair e osi konpoz Tribinal Reveni e napa nanryen pour fer avek Zidisyer. E si zanmen bann ka i devret ganny met devan Lakour Siprenm i ava swiv son – parey nou pe dir, son normal course e sa bann case i ava al laba.\nDonk pour mwan Mr Speaker i bann lamannman ki straight forward e mon rekonmann laprouvasyon Lasanble Nayonal. Mersi.\nDeba i ouver, okenn ki oule entervenir lo sa Bill devan nou.\nMersi Msye Speaker, bonzour Vis Prezidan, bonzour toulmonn alekout. Msye Speaker mon ti a kontan dir de mo lo sa lamannman parey Minis in eksplike, i pa en gran lamannman.\nMr Speaker nou pei pe bouz ver en klima kot nou pe elev sekter biznes e donn li son vre plas koman moter ekonomik nou sosyete. Natirelman avek en tel demars i osi annan en kote respe ki bezwen ganny donnen avek bann akter ki aktiv dan biznes. Sa bann lamannman ki devan nou ozordi pe fer bokou pour anvoy en mesaz kler pour bann Businessmen ki gouvernman i tre serye dan son demars pour li aport en latmosfer ki favorab pour lagrandisman biznes dan nou pei.\nA la menm enstan i enportan ki nou rekonnet vre valer kontribisyon ki koleksyon reveni i aporte dan nou lekonomi. En gran parti nou progranm reform i direkteman liye avek abilite gouvernman pour kolekte reveni pour met dan kof leta. I menm vre poudir ki sikse nou reform i an gran parti ganny definir par sa kapasite koleksyon reveni e pour sa rezon ki sa size i bezwen kontinyelman ganny revwar e revize. Koleksyon reveni pei i devret ganny antreprann dan en fason ki tou bann partener i kapab santi ki sa pe ganny fer dan en fason pli ekitab posib.\nMr Speaker provizyon pour bes bann penalti ki ganny peye lo bann lofans vyolasyon peyman reveni i en mezir ki lontan pe ganny demande par lakominote biznes. I annan enpe letan ki’n ganny fer sorti ki pa tou dimoun ki komet sa bann lofans ki fer li entansyonnelman ouswa avek move lentansyon. Sa provizyon i demontre en fason travay kot Minister Finans i pare pour met a’n aksyon bann meyer pratik ki pour finalman benefisye tou dimoun.\nMr Speaker bann lamannman i osi re-definir kwa ki en lofans e koreksyon dan teks sa lalwa e dan fason ki keksoz i ganny prezante avek fasilite avek lenterpretasyon kwa en lofans. La ankor gouvernman pe demontre abilite pour adopte meyer pratik kar avek sa bann lamannman i evite ki en endividi i kapab otomatikman ganny kategorize koman koupab pour en lofans senpleman atraver en lenterpretasyon lalwa ki tro strikt e rezid. Parmi sa bann lamannman nou osi vwar bann provizyon administrativ ki pe fer ki lalwa i vin azour avek bann lezot provizyon egzistan ki deza pe ganny servi tel parey ki nimero idantifikasyon tax.\nMr Speaker challenge pou nou pei se pour ogmant larises dan en fason pour ede lev nivo lavi nou pep. Dan sa demars i enportan ki lakominote biznes i avans devan e pran zot vre plas e lenportans dan devlopman lekonomi nou pei. Pour sa arrive, i vreman enportan ki nou aranz sa ki apel ease of doing business isi dan Sesel. Nou bezwen fer li pli fasil posib pour en endividi ouswa lakonpani fer zot bann aktivite dan en latmosfer ekonomik stab kot zot ganny garanti tou proteksyon anba lalwa e avek sa antet ki mon pe siport sa bann lamannman ki la devan nou, bann provizyon ki devan nou Lasanble pe ede pous nou pei dan bann direksyon kot size kree en latmosfer ki biznes i friendly.\nMr Speaker avek sa mon remersye ou.\nOkenn lezot entervenan? Si napa okenn lezot entervennan mon a demann Vis Prezidan pou reply.\nMr Speaker mon ti a kontan remersye Onorab Volcere pour son kontribisyon lo sa proze delwa e ankor enn fwa mon ti a rekonmann avek Lasanble ki nou donn nou sipor lo sa proze delwa. Mersi\nnou ava pran en vot lo merit zeneral sa Bill. Tou bann ki anfaver? Okenn ki kont? Bill in pase. Mon a ganny mwan en Formal Second Reading.\nA Bill of an Act to amend the Revenue Administration Act.\nmon prezimen ki zot oule sot Committee Stage. Mon ava ganny en mosyon pou sa, silvouple.\nMr Speaker, avanler mon fer sa mon pe zis rod ou gidans konsernan sa detrwa amannman ki mon ti’n anvoye pour konsiderasyon Lasanble.\nMon pa’n ganny okenn lamannman.\nMr Speaker, lamannman in ganny sirkile avek Order Paper tou zafer. Revised Order Paper.\nI paret amannman in ganny anvoye kot Clerk me sa pa’n ariv kot – Clerk pa’n dan Lofis osi i fek antre yer me ler mon pe get li la vitman mon vwar ki i bann senp amannman. Mon pa vwar okenn problenm avek li nou kapab enkorpor li dan son…\nNou prezimen ki sa bann amannman in ganny enkorpore ladan donk nou ava pran en vot lo sa kestyon Committee Stage.\nMr Speaker mon move ki nou sot Committee Stage pour sa Bill. Mersi.\nNou ava pran en vot lo la. Bann ki anfaver? Okenn ki kont? Bill as amended. Mon a ganny mwan en motion for Third Reading.\nMr Speaker, mon move ki Revenue Administration (Amendment) Bill 2011 i ganny lir pou en trwazyenm fwa.\nSa ki anfaver? Okenn ki kont? Personn pa kont. Mon ava ganny mwan en Third Reading.\nBill in pase mon ava eskiz Vis Prezidan e remersye li pour vin la bomaten.\nDezyenm item lo Order Paper sa se en mosyon par Onorab Joseph e sa mosyon pour ganny pran par Deputy Speaker, donk nou pour adjourn pou 1 minit.\n(Deputy Speaker in the Chair)\nMon a dir bonzour tou Manm Onorab e osi bann etidyan ki dan gallery. Nou ava kontinnyen avek nou sesyon travay pour bomaten. Lot item lo agenda parey zot konnen se mosyon. Mon a envit mover Onorab Joseph Francois pour fer son prezantasyon.\nHON. JOSEPH FRANCOIS\nBonzour Mr Deputy, mon bann koleg e bann etidyan lekol Pointe Larue Segonder. Mosyon ki devan sa Lasanble ozordi bomaten i lir swivan: Sa Lasanble pe demann gouvernman pour konsider revwar bann balizaz Park Maren dan Sesel avek bi pour pli byen protez bann zone maritim ki sansib e retir bann ki nepli zwenn kriter Park Maren e ki nepli soutenab.\nMr Deputy legalite sa mosyon i dekoul direkteman dan Konstitisyon Sesel Lartik 38 ki deklare ki i drwa tou Seselwa san leksepsyon pour viv e rezouir en lanvironnman ki ekolozikman balanse e an bonn sante. Apre sa gran laviktwar Prezidan Michel an Me 2011, e dan direksyon sa nouvo Sesel ki Parti Lepep pe vizyonnen Mr Deputy, i tre tre apropriye pour nou komans adres bann size ki pour labaz nou vizyon. Bann size ki fer nou egziste koman en pep fyer e bann size ki nou pei i bezwen aborde dan en fason koeran e pridan. Sa bann size parfwa i kontroversyel e parfwa i soulinny en kantite defayans e kritik ki egziste dan en sistenm. Me dan sa lespri kot Prezidan Michel pe dir ki gouvernman i bezwen retourn ver lepep e kot distrik byento pe al ganny son lotonomi ki ti osi baz enn mon mosyon pli boner lannen pase, i egalman enportan pour revwar nou bann polisi mazer, nou bann lalwa ki pe eparpiye enpe partou e nou bann pratik zesyon ki parfwa i tro outdated e irelevan e met nou konsantraksyon pour vin avek bann lide e sizesyon ki get bokou pli lwen ki lentere zis detrwa minorite dimoun.\nLa sa syek ki nou pe viv ladan ozordi Mr Deputy si i ankor annan egziste en dimoun ki pa vwar lenportans donn proteksyon nou lanvironnman ki labaz nou lavi toulezour, nou travay e larises nou zanfan, mon pe demann mon lekor kote nou pei in arive e kote nou ledikasyon pe anmenn nou. Ankor ennfwa mon konpran akoz toultan nou Prezidan in dir ki li i pa sa dimoun ki travay pour sa lot eleksyon me i plito pe travay pou sa prosen zenerasyon. Sa mosyon pe demann gouvernman pour adres 2 keksoz Mr Deputy. Enn, pour pli byen protez nou bann resours lanmer par revwar nou bann balizaz park maren.\nDezyenmman, se revwar nou stratezi zesyon dan nou bann zone maritim proteze pour fer ki nou zefor i vin bokou pli soutenab e nou travay i vin pli volapenn e rezilta i ava koz pour limenm.\nMr Deputy la mon oule ouver scope sa mosyon en pti pe plis pour kouver tou bann zone maritim proteze dan Sesel. Sesel i annan li 14 landrwa maritim ki anba proteksyon legal e zot ganny ankadre anba 3 morso rezislasyon ki ganny administre par 3 diferan lazans. Sa 3 lalwa i konm swivan:\nNational Parks and Nature Conservancy Act (Cap 141),\nFisheries Act (Cap 82), e\nProtected Area Act (Cap 185).\nSa 14 zone maritim anba proteksyon i kouver 6 park maren nasyonal ki nou dir Marine Parks, i kouver 3 rezerv natirel spesyal ki nou apel Special Nature Reserve, i kouver 4 rezerv pour proteksyon kokir ki nou apel Shell Reserves e en zone proteze anba lalwa Protected Area. Sa bann sit zot ganny zere par bann diferan lenstitisyon ki varye depi lenstitisyon gouvernman ziska lenstitisyon non-gouvernmantal e lorganizasyon prive.\nBann park maren Mr Deputy: Tou park maren nasyonal Sesel i ganny zere par lotorite ki nou apel National Park Authority ki ti ganny formen an 2009. Sa i kouver tou bann park maren ensi byen ki bann park nasyonal ki sitiye lo later tel ki Morne Seychellois National Park. Ansyen Lotorite Park Maren, MPA, e Sant Resers Maritim ek Teknolozi Sesel, SCMRT, i konmela tonm anba sa lotorite.\nPark Maren Ste Anne Mr Deputy i apepre mwens ki 4 kilomet avek lakot les Mahe. En lakot ki annan pli o dansite dimoun ki pe reste dan Sesel, en lakot ki annan pli o nivo polisyon ki egziste a en rezilta bann landrwa endistriyel ki trouve lo lakot e en lakot ki annan pli o trafik bato ki pe sirkile a en moman dizour dan Sesel.\nPark Maren Port Laurnay li i trouve lo lakot Was Mahe kot li dan sa dernyen en lannen in vwar en onivo tourizm ki’n ogmante e ki pe servi sa landwar. Cap Ternay li i enn pti pe pli lwen, i ankor enpe pli byen proteze me nou pe vwar alavenir ki li osi i pour ganny presyon par en nouvo devlopman ki pour trouve laba e sa se pour lotel Emirates.\nMr Speaker Park Maren Silhouette, i annan en pti popilasyon me i annan en devlopman tourizm ki pe bouz tre tre vit e i osi presyon pe vize dan son direksyon. Park Maren Curieuse li i enpe pli lwen avek Mahe me pli pros avek Praslin kot i trouve direkteman an konfli avek en popilasyon ki sitiye Anse Possession e Pasqueur. E li i kouver Curieuse a’n antye e i adres en bout lo Praslin. E answit i annan Park Maren Ile Coco ki li i enpe pli pros ek La Digue e li i pa tro abite.\nMr Deputy sa bann park Maren ki mon’n mansyonnen, tousala i tonm anba lotorite Nasyonal ki zer park Sesel. Me i osi annan bann lezot Park ki pa neseserman tonm anba sa lotorite me i tonm anba proteksyon dan nou pei. Par egzanp i annan Fondasyon Zil Sesel ki nou dir SIF. Li i ti ganny formen atraver en Presidential Decree pour zer rezerv spesyal Aldabra e Vallee de Mai. E Aldabra laba i osi enkli en delimitasyon lanmer ki apepre en kilomet ek lakot Aldabra e i osi kouver sa zone maritim dan son lagon.\nAn 1991 proteksyon lo Aldabra ti’n komanse par sosyete Rwayal. Lot NGO lokal se konzervasyon bann zil Sesel ki nou dir ICS. Li, avek permisyon propriyeter Zil Arid, ki nou konnen i pour bann gran fanmiy Cadbury Langleter i zer lanmer otour Ile Arid pour ziska 200 met ek son lakot. Sa rezerv ti ganny etablir an 1993 dan lepok kolonyal e sa lepok se sosyete Rwayal pour konservasyon lanatir Langleter ki ti pe zer sa rezerv.\nNature Seychelles i en lot NGO ki li osi i pe fer son kontribisyon dan proteksyon nou bann landrwa maritim e li i pe travay lo Kouzen. E Kouzen sa rezerv i kouver 400 met lanmer otour zil Kouzen. E li osi i ti ganny etablir dan bann lepok kolonyal an 1975 e sa lepok i ti pe ganny zere par Bird Life International ki en NGO enternasyonal.\nSFA Mr Deputy i osi annan en rol ki i pe zwe dan proteksyon nou bann landrwa maritim e la spesifikman SFA li i pe protez nou bann landrwa pour proteksyon kokiy. E sa i annan 2 landrwa lo Mahe, se sa morso lanmer ant Anse Faure ziska Pointe Au Sel dan distrik Anse Aux Pins e Au Cap, sa morso lanmer depi Lapwent North East Point ziska lans Carana dan distrik Anse Etoile e Glacis. Praslin depi Pointe Zangiv ziska Anse Boudin dan distrik Baie Ste Anne. E La Digue depi La Passe ziska Kap Bagar.\nTou bann zone proteksyon kokiy i ganny delimite ziska 400 met ek lakot e zot ti ganny etablir par SFA an 1987 anba lalwa Fisheries Act pour protez sirtou oumar.\nBan Afiken i dernyen Mr Deputy ki anba proteksyon nou bann lalwa e li i ganny kontrole par IDC e i ganny proteze anba sa lalwa ki nou dir Protected Area Act 1987. Tou park maren Sesel i ganny klase enternasyonalman par IUCN koman kategori 1(A), tandi ki tou bann rezerv spesyal Sesel i ganny kategorize par IUCN koman kategori (B). Rezerv Koray e African Bank pa ganny regle par okenn lenstriman enternasyonal.\nZeneralman laplipar balizaz park maren i ganny delimite pour en zistans 200 met avek lakot sa zil kot i sitiye. E sa i annan 2 leksepsyon pour le moman Sesel. Nou annan leksepsyon Silhouette ki li letan i ti ganny etablir i ti ganny etablir pour protez sa popilasyon torti-d-mer lola e li i ale ziska 1 kilomet otour zil Silhouette e answit i annan Curieuse ki bout ki vir anfas avek Praslin i ale ziska lo shore Anse Possession ek bay Pasqueur.\nMr Deputy Ste Anne i osi annan en pti leksepsyon akoz i pa en zil tousel me i en group zil e alor li i pran 200 met ek tou bann pwen pli lwen ek sak zil otour ki tonm dan sa park.\nKi sa mosyon pe targete e akoz Mr Deputy? Premyerman teritwar lanmer Sesel i ganny sitiye dan en parti lemonn ki annan tre o diversite lamarin. Dan delo Sesel i annan plis ki 300 kalite koray ki nou apel hermatypic corals. I anann plis ki 920 kalite pwason e bokou plis pe kontinyelman ganny dekouver zour an zour. I annan parmi pli gran koloni zwazo lanmer ki vin ponn lo nou bann zil dan Losean Endyen e pli gran popilasyon torti-d-mer e kare dan Losean Endyen ki pe servi nou bann lans pou ponn.\nNou lanmer i plis ki mil fwa ris an biodiversite ki nou later isi Sesel. Me malerezman se limenm li ki mwen ganny proteze Sesel akoz nou later parey nou’n ganny dir, plis ki 50% byento i pour vin anba proteksyon, me nou lanmer i selman 0.5% nou teritwar total ki aktyelman anba proteksyon.\nSa mosyon ti kapab aret la akoz zis la i montre sa debalans dan lenportans ki nou donn nou resours lanmer konpare avek lenportans ki nou donn son counterpart lo later. Me non, mon pa pour aret la, mon pour al bokou pli lwen Mr Deputy. Nivo proteksyon ki dan nou bann park nasyonal e nou rezerv lo later i ganny konsidere enkonparableman o konpare avek bann nivo proteksyon ki ganny mete lo nou bann park maren. Mon a donn detrwa legzanp. I preski enposib pour okenn dimoun oubyen lorganizasyon prive oubyen gouvernmantal pour antreprann konstriksyon dan en park nasyonal lo later tel ki Morne Seychellois National Park e bokou bann ka konstriksyon par bann zabitan ki reste dan sa bann menm park in ganny rezete. Me dan nou park maren preski partou nou pe vwar konstriksyon e devlopman bann lotel ki trouve right lo shore nou bann park maren. Nou’n vwar bann lotel 5 zetwal par egzanp ki Port Laurnay e avek Ste Anne. Nou’n vwar sa lotel Raffles ki preski baliz avek park maren Silhouette e i annan plan pour lotel Emirates e mon aprann plizyer ankor ki pour vini.\nPour zot konpran ki lanfaz mon oule mete, mon osi al pli lwen dan mon legzanp. Otour nou bann park nasyonal sirtou Morne Seychellois i annan en delimitasyon andeor sa ki nou apel bann buffer zone. Sa i pa trouve dan park nasyonal me bann devlopman ki ganny fer dan sa bann landrwa i ganny strikteman kontrole par gouvernman. Me dan lot kote letan nou get nou bann park maren e sirtou mon pran legzanp park maren Ste Anne, i tonm squarely dan pasaz bato komersyal e anfas ek li i en zone ki pli ganny frekante dan Sesel par swa rezidans dimoun, swa bann fasilite endistriyel oubyen swa par bann aktivite lwazir. Mr Deputy sa i kler, montre ou nivo e lenportans ki nou atase, ki nou’n mete avek nou bann landrwa proteze.\nMr Deputy si ou koup oubyen ou derasin en plant rar dan en park nasyonal, i annan en penalti tre o pour prohibit sa bann aksyon, me si ou larg lank lo en group koray dan nou park maren, sa i preski arive e personn pa preski pran okenn latansyon lo la. E son management i dir ou tou, se pa finalman headquarters marine park Msye Deputy.\nDan en lespri kot i mal nou devret aranze, leta nou Headquarters National Parks Authority i reflekte nivo zesyon, nivo negle e mank lenportans ki gouvernman in donnen dan sa lenstitisyon. Ozordi i pa drol ki nou trouv nou zis avek 0.5% nou zone maritim proteze e laplipar nou bann park maren i lo en nivo degradab kontinnyel.\nOkomansman, headquarters konzervasyon lanmer ti sitiye dan en pti lofis dan Zarden botanik kot biro lanvironnman dan bann lannen 80. Answit, avek nouvo Lalwa Park Maren ek letan NYS Ste Anne ti fermen, headquarters park maren ti bouze ti vin lo Ste Anne kot ti annan bann laklas arts, carpenter, eksetera. E laba sa bann landrwa ti ganny renovate e nou ti vwar tou bann fasilite tel ki fasilite laboratwar, fasilite resers siyantifik, plizyer biro administrasyon, store, e plizyer landrwa lozman pour bann travayer ensi byen ki bann dimoun ki pe fer resers. Avek larive lotel Beach Comber e proze ki’n ganny pran plas lo sa zil, sa park maren ti bezwen bouze e la nou ti vwar zot zot ti abit zot dan en pti kwen kot SWAC kot sa letan ti ganny sitiye lo car park Stad Popiler kot ansyen biro Licensing ti ete. E answit, son bout resers li i ti bouze i ti al kot ansyen NYS Cap Ternay ti ete kot bann laklas enn pti pe anler lo montanny.\nMr Deputy apre nou park maren zot headquarters in kontinyelman bouze e zot in al enkou kot NAC, kot National Arts Council e la i ti baze obor National Library dan en pti biro kot papye, travayer, store, i ganny sitiye dan en sel landwar. E answit sa headquarters in bouz bokou pli lwen enn pti kou la in tourn pli pros avek por e la in vin preski, mon dir preski dan en store kot legim STC i sitiye. Sa kot STC Fruits and Vegetable Unit lo vye Por. E la i preski dan en store kot tou bann pti lofis i sitiye enn lo lot e kot bann travay tou lezour pour manage nou park i ganny trouve.\nMr Deputy Management nou park maren in osi sanz lanmen. In komans avek defen Msye John Collie, in vin Madanm Mary Stravens, in al Msye Ronny Reneau, e la tou dernyenman i annan en zenn, Msye Denis Matatiken. Me leta nou bann fasilite headquarters i pa’n agrandir, i pa’n ogmante e i pa’n vin pli bon, me plito in sorti one of the best dan losean Endyen pour vin one of the worst la aktyelman.\nSant e nivo resers osi in tonbe Mr Deputy. In komans depi Shoals of Capricorn pour al SCMRT ki Sant Resers Maritim ek Teknolozi Sesel e avek larive lotel Emirates Cap Ternay nou napa gran lespwar ki sa bann fasilite Cap Ternay pou reste laba pour bokou pli lontan. Sa in fer ki konesans maritim lo kwa ki nou annan e kwa ki nou devret proteze in reste tre limite e sa i nou pli gran defi ki Lotorite Park Nasyonal pe fer fas avek. E sa in osi ki’n fer nou vre rol zesyon Park Nasyonal ganny neglize. Me tou-d-menm se sa ki labaz konservasyon biodiversite maren. Dan sa dernyen 10an bokou resours ek lenerzi in ganny mete dan koleksyon sa 10 a 15 dolar ki viziter pe donnen letan zot vizit park maren e preski zero latansyon i ganny donnen lo resers e konservasyon dan nou bann lespas maritim.\nProblenm avek park maren Sesel, mon pour soulinny sa detrwa e zot pour probableman donn mwan ankor enpe sizesyon letan zot entervenir. Park Maren i annan bokou ki zot groser e design i pa ase pour protez son lekolozi ki trouve ladan. I annan bokou park maren ki pa pe ganny byen zere isi Sesel. I annan park maren ki’n fail akoz degradasyon son lanvironnman e mank proteksyon son lantouraz. I annan park maren ki pe fer plis ditor ki dibyen an rezilta konsekans e lenkonveyans ki pa entansyonnelman dan son zestyon. I annan park maren ki donn ou en ilizyon ki i en park maren e i fer ou krwar ki i pe proteze me annefe napa proteksyon ki pe pran plas ladan.\nMr Deputy timing sa mosyon i tre, tre enportan. I vin akoz Sesel parey plis ki 150 pei dan lemonn ki form parti sa konvansyon ki nou apel konvansyon biodiversite, oubyen CBD, ki lannen prosen CBD in met en target pour tou pei ki en manm sa konvansyon. E sa target CBD i dir ki lannen 2010 i pe demann tou pei ki en manm pour dedye 10% son later anba proteksyon e 10% son lanmer osi anba proteksyon. Sesel pour le moman nou annan 48% nou later ki anba proteksyon so nou par devan sa par en kantite, me nou selman annan 0.5% nou lanmer ki anba proteksyon. Me letan nou pran en average dan lemonn antye, nou gete ki pe pase otour nou, nou vwar poudir dan lemonn 12.5% later lemonn i anba proteksyon e 5.9% lanmer lemonn i anba proteksyon. So letan nou get nou ran ki nou rank nou lekor isi Sesel e dan lemonn, nou vwar lo kote later nou premye pei, en pei souveren ki pe met 50% son later anba proteksyon e la nou fyer e nou pour koz lo la labous plen byensir. Me letan nou get lanmer, dezorme nou pa kapab koz menm zistwar.\nAnnou konpar nivo proteksyon lanmer Sesel ek nou bann pei pli pros avek nou nou ava konpran ki mon pe koz lola. Sesel 0.5% nou lanmer i proteze. Kenya, en pei ki bokou pli degrade ki nou i annan 8.7% son lanmer ki’n proteze. La Tanzani ki li osi i pli degrade ki nou i annan 8.1% son lanmer total in proteze e Mozambique 4.0% son lanmer anba proteksyon. I vre ki konvansyon biodiversite in etablir bann target anbisye me son lobzektiv pour permet plizyer zenerasyon apre nou rezouir sa lanvironnman sen, i reste touzour nob e i reste touzour relevan pour nou pei e pour lemonn antye. Mr Deputy mon pa pour koz bokou lo bann aktivite ilegal akoz mon konnen bann koleg ki pour koz apre mwan pou soulinny sa e zot lenportans dan konservasyon maritim. Me toudmenm mon pour sizer bann rekomandasyon ki pour permet zot reflekte lola e answit partaz bann lide e azout lola.\nBann rekomandasyon ki mon pe demann gouvernman Mr Deputy i konm swivan. Sa mosyon pe anvizaze ki gouvernman pandan lannen 2011 e boner 2012 i revwar balizaz bann park maren nasyonal Sesel e bann lezot rezerv spesyalman maritim e fer li konm swivan:\nPremyerman en letid i devret ganny fer lo Park Maren Ste Anne avek bi pour vwar soutenabilite sa park ek relevans ki i annan avek konservasyon sa menm park.\nI devret revwar son bann itilite e rezon ki sa i egziste koman en park maren pour ki i ava annan en bon buffer ant nou por avek sa park maren. Pour ki i ava annan en bon buffer ant nou bann konblaz ek bann devlopman lola avek nou park maren e ki i ava osi annan en bon buffer ant pasaz bato komersyal avek nou park maren.\nMon pe osi demann gouvernman pour met anplas en management team e sa pour ankouraz bann NGO pour zer pli byen nou bann park nasyonal. Par egzanp, Silhouette depi ler in ganny kree an 1987 an park maren, pa’n zanmen annan en tim pour zer sa park maren ziska ozordi ki mon pe koz lola. So alor i enportan ki gouvernman i met anplas en lekip pour zer park maren Silhouette.\nMon pe osi demann gouvernman pou revwar balizaz park maren Curieuse pour pran kont sa popilasyon Pasqueur e Anse Possession ki zot pe ganny direkteman afekte par bann mezir strikt me ki nou tou nou konnen i pa soutenab dan sa area. Pe demann gouvernman osi pour met anplas en Komite Gidans pour tou bann park maren baze lo sa kominote kot zot sitiye ladan. Par egzanp, sa Komite Gidans pour Park Maren Ste Anne pa devret menm Komite Gidans pour Park Maren pour Baie Ternay oubyen Park Maren Curieuse akoz zot stakeholders i diferan e zot kominote i annan plizyer lezot litilite ki zot servi sa landrwa. Nou pe osi demann gouvernman pour revwar bann lalwa ki regle nou bann park maren avek bi pour met plis synergy dan nou bann kad legal e marye nou bann resours pour ranforsi pli byen nou bann zone proteze. Nou pe osi demann gouvernman pour revwar itilite nou bann shelf reserve e pour revwar sa bann tel balizaz e retir bann ki nepli fer sans e azout bann nouvo landrwa ki annan bokou plis keksoz pour nou prezerve.\nMon pe osi demann gouvernman pour revwar lenfrastriktir e resours ki zot met a dispozisyon sa lotorite ki pe zer sa travay sitan enportan ki nou lekonomi nou pei i depan lola. Pour le moman i pa akseptab ni an term resours, ni an term lenfrastriktir pour sa lazans ki pe zer nou proteksyon lanmer kapab travay e kapab fer en louvraz prodiktiv. E finalman, mon pe demann gouvernman atraver son nouvo deklarasyon kot in met bann nouvo landrwa pour proteze pour rezon teres tel ki Cosmoledo, Farquhar, Resif, ek lezot landrwa, pour osi enkli en poursantaz zone maritim avek sa bann landrwa ki nou a kapab nou osi an lannen 2012 zwenn target lemonn ki 10% nou landrwa proteze.\nAvek sa Mr Deputy mon pour throw sa motion lo floor pour deba e answit nou a tidy up letan zot fini pour regarde ki package nou kapab anvoy ek gouvernman e ki nou vizyon e swe ki nou kapab donn proteksyon lanvironnman isi Sesel. Mersi Mr Deputy.\nOkenn ki segond mosyon?\nHON. MITCY LARUE\nMon segonn sa mosyon Mr Deputy.\nOu ti a kontan fer lentervansyon?\nMon ava fer en pti pe plitar. Mersi.\nHON. VICKY THERESINE\nMersi Mr Deputy. Mr Deputy Sesel malgre ki nou pti, poursantaz nou teritwar ki ganny prezerve i signifikan. Malgre nou pti, nou’n toultan devan an sa ki konsern proteksyon e konservasyon dan lanvironnman e sa in fer ki ozordi nou en legzanp pour lemonn. Avek sa bote natirel ki nou posede, in anmenn bokou fyerte osi pour nou koman en nasyon. Nou bann polisi ki egziste anba ki nou pti morso resours natirel ki nou annan i ganny proteze e konserve i kouver bann diferan lespes tel ki plant, zensek, zwazo e osi kokiy. Me vi ki nou antoure avek lanmer e nou teritwar lanmer i osi imans, mon vwar li normal e osi tre enportan pour nou osi protez nou bann lespes maritim.\nBann pei Mr Deputy ki annan bann gran park nasyonal ki trouve lo later dimoun i ganny sans apresye son wildlife, dimoun i ganny sans temwayaz lafason ki lanatir i enterakte e anmenmtan gard en balans dan popilasyon sak lespes. Dan sa bann park en dimoun i ganny sans vwar en lyon par egzanp pe fer lasas, en lot zannimo kot pe donn nesans son fitir zenerasyon. Nou isi Sesel mon vwar nou lanmer ki pe plito ofer bann plonzer sa kalite portre kot en reken par egzanp pe fer son lasas, kot en zourit pe defann son lekor, ensidswit. Nou bezwen alor apresye sa larises. Nou devret pe konsider nou tre sanse e beni pour nou antoure ek lanmer. Nou devret pe osi asire ki lavi maritim i ganny proteze e konserve a tou pri. Dan laplipar ka, nou malerezman bezwen annan regilasyon ki regle enpe aktivite imen ki kapab annan en lefe negativ lo nou lanvironnman e sa i osi aplike atraver lemonn.\nMr Deputy pour mwan paralelman koman en ansennyan avek regilasyon e lalwa, mon senserman krwar ki nou bezwen osi annan en konponan ledikasyon ki tous kous diferan dan en sosyete. Dan nou bann lekol nou’n vwar atraver Eco-School Programme ki bokou plis zanfan ozordi i ganny touse lo sa size lanvironnman dan diferan fason. Ti annan en letan kot zis bann zanfan ki ti dan Wildlife Club ki ti pe ganny ekspoze avek bann size ki annan relasyon avek lanvironnman. Mon kapab dir ki in annan en zefor tre remarkab par Minister Ledikasyon pour anmenn ledikasyon lanvironnman dan nou bann lekol. Mon alor salye tou mon bann koleg ansennyan e lezot Support Staff dan nou bann lekol ki pe kontinyelman travay dir e rod tou bann fason inovativ pour ki nou bann zenn i ganny plis lenformasyon e anmenmtan agrandir zot konesans vizavi nou lanvironnman. Mon konnen ki i en size ki tre eksitan me ki i osi annan son bann challenges pour zot sirmonte me zot determinasyon bann ansennyan, zot determinasyon bann Support Staff, i anmenn en kontribisyon tre remarkab dan nou sosyete e sa i ganny bokou apresye. La mon pour osi profite pou tir mon sapo avek bann lakonpannyen prive ki osi zwe zot rol tre enportan dan sa prose. Si mon pran en senp legzanp; Par egzanp, nou annan SUBIOS kot nou vreman selebre nou lanmer, nou annan bann Diving Centres ki ofer nou bann etidyan loportinite pou ganny entrodwir avek plonze.\nLetan nou annan en park maren Mr Deputy, ki an bonn sante, nou kapab dir i anmenn plizyer benefis pour nou sosyete. Parey nou konnen, en park maren i ganny servi koman en landrwa lwazir, latraksyon, e osi en sours revenir pour serten, kot bann pti biznes tel ki operater Taxi Boat, fotografer, sant plonze enkli nou bann peser i osi benefisye. Mr Deputy menm si nou bann peser napa drwa lapes dan en marine park, me en marine park i donn sans bann lespes pwason pour zot reprodwir e zot stok i ogmante. Byensir pwason pa reste zis dan marine park me zot osi al andeor sa demarkasyon kot bann peser i kapab swa lapes ouswa tranp kazye.\nNou bann marine park i osi ganny vwar koman sa laboratwar vivan, koman sa mize vivan, kot nou bann zenn Seselwa i kapab kontinyelman ganny sans pour devlop zot lentere tel bann ki enterese pour vin en Marine Biologist. Nou bezwen osi rekonnet malgre tou bann defi ki loter mosyon in avans devan, ki gouvernman Lepep in toultan krwar dan proteksyon e konservasyon vizavi nou lanvironnman. Nou gouvernman in toultan fermeman krwar ki zenerasyon an zenerasyon i bezwen ganny sa sans pour zouir en lanvironnman ki an bonn sante. Me nou dan Parti Lepep ozordi dan Lasanble nou pe dir avek gouvernman fer plis pour protez nou bann lespes maritim, pli presi, nou bann park maren.\nNou kapab dir ki ozordi nou pe viv dan en monn kot toulezour nou annan nouvo devlopman, kot toulezour i annan nouvo dekouver ki swa dan medicine ouswa dan lasyans. Anba nou lanmer i annan ankor bokou pour nou dekouver. Dan sa nouvo Sesel nou bezwen pe kontinyelman travay ansanm e rod bann nouvo teknolozi neseser e apropriye e osi resours apropriye pour ki nou bann zenn ki enterese dan maritim i kontinyen devlope. Me nou osi bezwen vin pli inovativ akoz sa ki marse dan en pei i pa neseserman konpletman ideal pour nou pti Sesel.\nMr Deputy avek sa bref kontribisyon, mon pour byensir donn mon sipor sa mosyon. I en mosyon ki annan son merit, i en mosyon ki pe tous diferan akter e sekter dan nou sosyete. Lepep Seselwa in donn Prezidan Michel ek son gouvernman en lot manda 5 an pour ki ansanm nou kapab kontinyen travay e kree sa nouvo Sesel. Dan sa nouvo Sesel gouvernman Lepep i bezwen reste li angaze dan proteksyon ek konservasyon nou lanvironnman pour nou pei, nou pep e presizaman pour nou bann zenn. Mersi Mr Deputy.\nMersi Msye Deputy. Bonzour toulmonn. Apre ki mon’n ekout atantivman prezantater sa mosyon, ozordi menm lot speaker ki’n koze apre mon pour pran en lot dimansyon akoz bokou lenformasyon in ganny donnen e mon pa pour repet menm keksoz. Msye Speaker me mon santi i mon devwar e mon drwa pour elabor lo serten keksoz enportan ki lotorite konsernen a kapab pran bann mezir neseser pour ede manage sa bann zone pli byen e osi pran kont serten konsern souleve par piblik tou an tenan kont ki nou bezwen a tou pri prezerv e protez nou zone maritim pour fitir zenerasyon e tou Seselwa i bezwen zwenn ansanm pour protez sa bann zone.\nMsye Deputy Marine National Park i ganny dezinyen anba National Parks and Nature Conservancy Act e okenn dimoun napa drwa lapes, ni anmas kokiy, ni retir okenn lespes ki trouve dan sa bann zone akoz sa zone i ganny konserve. Donk tou dimoun i bezwen osi respekte sa bann lalwa. E bann zofisye National Park Authority zot annan pourvwar anba lalwa National Park e Nature Conservancy Act pour zot search, menm arrest e menm sezi propriyete bann dimoun ki fer bann trazaksyon ilegal dan sa bann landrwa. E bann fee, maximum fee i R2000 lofans e menm 3 mwan prizon. E sa i al osi avek lezot lofans ki ganny gouvernen par lezot lezislasyon par egzanp Turtles Protection Regulation SI 46, 1994 e lofans komet anba la i kapab ziska R500,000 e menm 15 an prizon. E menm sa Msye Deputy Speaker, Fish Poaching i reste en problenm dan sa bann zone. E sa i lev bokou konfli parmi bann dimoun ki reste dan bann landrwa ki baliz avek bann marine park e avek bann zofisye ki travay avek sa bann park. E sa i koz serten pert dan reveni ler bann park pa ganny byen sirveye. E ler bann park ranger osi pa fer zot travay avek profesyonalizm. E sa i kapab retard bokou keksoz ki ganny proteze.\nMsye Deputy, e ozordi mon pour koz mwan spesifikman lo Park Maren Curieuse. Lotorite Park Maren i bezwen parey mosyon in demande pour revizit balizaz kot Park Maren Curieuse i pase pou vwar si i ankor soutenab oubyen i annan nesesite pour revwar balizaz aktyel. Ozordi balizaz i ariv ek lans e sa i lans Posesyon e Curieuse. E dan menm landrwa nou annan bokou dimoun ki’n reste la pour plizyer lannen e zot in annan labitid dan lepase tranp en pti kazye oubyen fer lapes ennfwa par semenn pour zot prop konsomasyon. E 4 an pase sa kalite aktivite in bezwen arete. Serten konsiltasyon ti ganny fer ant lotorite ek bann zabitan pour trouv en solisyon soutenab pour sa konfli, me sa in anven. E la bokou problenm i kontinyen akimile. Bokou dimoun i dir ki balizaz i tro gran e pa devret ariv ziska lans, kote zot pour kapab met zot bato? Oubyen, kote zot pou kapab fer en pti lapes de tanza-ot?\nDe lot kote zot menm konplent ki napa okenn demarkasyon pour montre kote park maren i pase, zis sa i ganny dir me napa demarkasyon apropriye. E sa i donn zot bokou rezon pour fer lapes kot zot anvi e menm tranp kazye e menm al pli lwen pour pik torti e menm servi zil Curieuse koman en landrwa ki parey zot prop propriyete. Sa Msye Deputy pa pou kapab kontinyen dan sa fason.\nMsye Deputy pour ede rezourd sa problenm mon pour met enn de sizesyon kot lotorite konsernen i kapab konsidere e vwar ki manyer pou amelyor sa sityasyon. Mon sizere ki Lotorite Park Maren i revwar balizaz dan son totalite e dezyenmman met demarkasyon apropriye. Once sa in ganny fer, met demarkasyon apropriye pour ki tou dimoun i kapab konnen vwala marine park i pas la e i fini la, mon drwa mon kapab antre la me mon pa kapab antre la.\nDezyenmman zot bezwen recruit bokou plis rangers. E ler zot fer recruitment zot bezwen rod dimoun ki annan serten kalite pour travay dan sa landrwa e anmenmtan zot bezwen revwar osi renimerasyon sa bann travayer anvi lakalite travay ki zot bezwen fer dan sa landrwa. Answit, apre ki zot annan zot sa tim kalifye, e profesyonnel zot pour kapab fer en meyer sirveyans dan landrwa ki’n ganny demarcate byen.\nTrwazyenmman, nou bezwen annan en progranm lo medya nasyonal pour donn ledikasyon piblik lo akoz sa landrwa i ganny prezerve, son lavantaz e kwa ki nou koman bann dimoun ki reste, ki andeor zil nou bezwen fer, kwa ki nou kapab fer e kwa ki nou pa kapab fer. E trwazyenmman Lotorite serten Park Rangers i bezwen aret soutir serten group dimoun ki zot zot pou kontinyen detri sa park maren an fezan tou sa bann aktivite ilegal. Nou bezwen si nou’n met en lalwa anfors, nou bezwen fer sir ki personn pa kas sa lalwa e non pa en group i fer sa me dot li i ganny retire ler i pe fer son pti lapes. Sa i bezwen arete, i bezwen napa de pwa, de mezir, i bezwen fair avek tou dimoun. E si sa bann keksoz nou kapab met li anfors Msye Deputy anba sa nouvo Sesel ki Prezidan i pe koz lola e nou’n antre ladan, nou bezwen asire ki tou dimoun i lo menm wave line e tou dimoun i bezwen abide avek bann regilasyon pour ki nou kapab kontinyen protez sa resours ki nou apel nou park maren pou nou fitir zenerasyon. Mersi Msye Deputy.\nHON. ROY NIBOURETTE\nMersi Msye Deputy. Manm Lasanble Nasyonal, tou dimoun alekout, bonzour. Msye Deputy mosyon prezante par Onorab Joseph Francois i tonm a en moman apropriye akoz bokou mezir e desizyon pe ganny pran ki montre ki Sesel i serye dan demars pour li vin kapital lekolozi lemonn. Koman en sanpyon lanvironnman, Sesel in akonplir bokou. Nou enn pti pei lemonn ki annan pli gran porsyon son teritwar ki ganny proteze. Resaman, Konsey Minis ti aprouv desizyon ki fer ki byento 50.59% later Sesel pour vin bann landrwa proteze. Nou’n akonplir bokou dan proteksyon nou bann lespes menase. Msye Deputy Speaker nou’n osi depas staz proteksyon e konservasyon pour nou antre dan en faz teknolozi lanvironnman ki nou pei in adopte en kiltir Environmental Friendly.\nMsye Deputy Lotorite Park Maren ti ganny formen an 1996 avek en pli gran responsabilite pour protez e zer bann park maren nasyonal isi Sesel. 5 an plitar, Sant pour Rezerv Maritim e Teknolozi ti ganny formen an 2001 anba en progranm ki ti pran plas dan Losean Endyen ki Sesel ti annan loner pour akeir. An Avril 2003 nou ti osi vwar kreasyon en almagasyon ant Sant Resers Maritim ek Teknolozi avek Lotorite Park Maren avek bi promot resers maritim, ledikasyon piblik e soutenabilite ver zesyon bann park maren isi Sesel. Sa lorganizasyon ti annan koman komitman pour atenn son bann lobzektif par bann aktivite swivan: proteksyon bann marine park e zestyon resers koralyenn, resers lakot e resers son lanvironnman, zestyon lenformasyon maritim, ledikasyon maritim, parmi lezot Msye Deputy.\nNou Sant Resers in osi ganny vwar dan Komite Siyantifik Global koman enn ki inik dan nou rezyon e ki dan milye proteksyon maritim e terestral. Msye Deputy lavantaz nou sant resers i annan lo bann lezot sant dan nou rezyon se ki i annan en laboratwar vivan parey Onorab Theresine fek enform nou e lezot fasilite travay ki trouve lo nou peron e nou Eco System Maritim i ganny strikteman proteze. Msye Deputy Speaker konservasyon maritim i en letid ki ganny fer pou konserv leta fizik biolozik e biolozik resours maritim e fonksyon son bann eco-system. Sa i en realite e i en nouvo prensip disiplin.\nMsye Deputy menm si Sesel in akonplir bokou i annan ankor bokou plis pour nou akonplir pour ki nou reisi vin kapital lekolozi lemonn. Parmi bann keksoz ki reste pour nou akonplir se pour nou zer byen nou bann resours natirel dan en fason ki pli entelizan. Se la kot mosyon Onorab Francois i antre. Sa mosyon pe demande ki nou reviz balizaz nou bann park maren pour reflekte larealite ozordi. Bann park maren set en metod proteksyon nou bann resours maritim. Fodre ki proteksyon sa bann resours i efektiv Msye Deputy e fodre ki i ganny fer dan en fason tre, tre entelizan. Savedir fodre pa ki nou dezekilib lekosistenm sa bann landrwa.\nMsye Deputy i kler ki i annan nesesite pour revwar balizaz park maren akoz larealite ozordi i byen diferan avek larealite 30 an pase. Ozordi nou bann siyantis e travayer lanvironnman i annan plis bokou konesans lo sa bann lespes. Fodre ki balizaz park maren i ganny fer an prenan kont sa bann konesans sa bann travayer Seselwa.\nMsye Deputy i annan bokou ki’n ganny dir lo nivo teknolozi, fason fer par mover mosyon e mwan mon pour siport lide Onorab e mon pour donn tou mon sipor sa mosyon. Mersi.\nMersi Msye Deputy Speaker. Msye Deputy Speaker mon ti a kontan dir de pti mo an sinny sipor sa mosyon e san fer bokou repetisyon mon ava osi dir ki sa mosyon in vin dan en moman ki apropriye. Apropriye akoz o nivo global i annan en ta diskisyon viz-a-vi laspe lanvironnman sirtou letan nou pe koz lo devlopman soutenab, nou pe koz global green economy e osi nou pe koz lo blue economy en size ki ti ganny leve par Anbasader Jumeau kot UN Genaral Assembly letan i ti pe koz lo lefe ki letan nou pe koz lo green economy nou pa kapab oubliy sa laspe blue economy ki form parti bann resours maritime, zone kotyer e osi bann sirfas anba lanmer akoz se sa bann sirfas e sa bann landrwa ki protez serten nou bann lespes maritim e letan ou pe regarde ki konmela i annan bann aktivite lapes ki pe detri en bon pe nou bann lavi maritim e sa mosyon parey mon dir i vin a en moman apropriye kot pe demande ki serten sa bann balizaz maritim e osi balizaz si oule balizaz fore i ganny revwar e demarke.\nMr Deputy Speaker mon ti a kontan osi met devan loter mosyon ki petet ti a bon ki letan ki in anmennn sa mosyon i konsider osi kominik avek Departman Lanvironnman e pour demande ki zot enkli osi lo zot komite – mon konnen ki poudir i annan en komite lo sanzman klimatik e viz-a-vi sa size ki loter pe mansyonnen mon krwar ti a byen si Manm Parlman osi ti a ganny enkli li sa komite pour kapab met devan serten sa bann konsern. Akoz ki arrive? Mon konnen poudir Linyon Eropeen zot pe finans bokou bann proze parey e mon konnen poudir size ki sa mosyon pe touse i kapab ganny serten finansman par egzanp lannen pase mon konnen ki i annan apepre 2 milyon ero ki ti ganny sinnyen dan en lakor avek gouvernman Sesel e ki deza an 2010, lannen pase ti annan apepre 600 mil ero koman en premye parti sa peyman ti ganny fer e ki zot pe koz devlop en lalyans kominikasyon ant pei Linyon Eropeen avek bann pei ki pe devlope. Epi osi pour enn, siport bann pti proze adaptasyon avek mitigasyon ki mon santi poudir sa mosyon i tonm byen ladan e parey mon dir se ki mon santi poudir Manm Parlman, nou lenstitisyon i bezwen ganny enkli dan sa bann komite e mon rekomandasyon ki mon ti a kontan fer avek loter mosyon e pou swivi lo la se ki enn, nou demande ki Divizyon Lanvironnman i enkli Manm Parlman lo zot komite ki annan pou fer avek adaptasyon avek mitigasyon ki a fer ki sa bann rekomandasyon ki loter mosyon in met devan i a ganny pran an konsiderasyon.\nE Mr. Deputy an dizan sa de pti mo mon ti a kontan demann tou bann Manm pour siport sa mosyon. Mersi bokou.\nMr. Deputy Speaker mersi bokou. Premyerman bonzour toulmonn, tou bann zanfan Pointe Larue Segonder. Mon krwar i byen ki zot la akoz sa mosyon i en mosyon tre, tre enportan.\nMr Deputy Speaker premyerman mon anvi felisit mover mosyon pour sa mosyon tre byen reserse, in fer byen son travay e pour mwan i annan bokou nouvo keksoz ki mon asire nou popilasyon menm nou dan Lasanble isi pa ti telman a-zour avek ki pe arive dan nou lanmer e bann lalwa an egzistan e tou. Mon vwar ki distrik ki mon reprezante i osi baliz dan en serten fason opoz dan visinite park maren Ste Anne. Mon vwar osi ki i annan en ta aktivite ki pase la. Pli ale Sesel pe devlope, mon krwar mwan ki i annan nouvo aktivite ki ganny fer dan nou lanmer, nouvo aktivite pour Seselwa epanouir menm pour li anans devan menm, lontan i pa ti fer, tel parey banbara ti napa leksplwatasyon banbara lontan to that extent. Ozordi i en nouvo aktivite aprouve par gouvernman. I normal. Letan alor i annan tou sa, la kantite charter lakantite lotel ki pe devlope parey in ganny dir i annan son bann konsekans, sewage i pour ogmante, tousala i larg lanmenm dan sa lanvironnman lanmer.\nAnmenmtan nou bezwen vwar konpatibilite sa devlopman ki pe arive ek rezondet ki sa bann park maren oubyen sit proteze dan lanmer ti ganny fer, ti ganny inisye. Ou al lo bann zil elwaye par egzanp ou pou vwar en lot keksoz. Nou annan bann sit par egzanp dan zanmerant Farquhar bann nofraz, bann bato ki’n ganny savire, koule ensidswit. Mon demann mon lekor si tousala i ganny proteze? Pa tou. Nou annan nouvo zil ki’n formen dan sa pei la, nouvo zil pa zis bann ki nou’n konble, sa nou’n konble en bon pe kantmenm en bann pa ti oule be nou i annan nouvo zil ki’n formen volonterman, ou vwar ankor dan zanmerant Farquhar e tou. Nou bezwen vwar ki sa ki’n fer sa zil formen. I bezwen annan alors sa lanvironnman lanmer otour li mon krwar i devret ganny konsidere dan sa ki mosyon pe dir.\nNou annan pa zis sa, tou dernyenman la avek Nasyon Zini nou’n agrandi nou pei, pei in nepli ptipti parey ti ete avan in vin pli gran, letan nou’n revwar nou balizaz nou continental shelf, sa extension la ki’n ganny fer, letan sa in ganny fer anmenmtan nou teritwar in ogmant enpe e anba lanmer prezan nou pa konnen ki pou al arive la. So ek devlopman ki pe annan dan resers pour delwil e tou, mon krwar i enportan nou revwar tou sa bann keksoz, nou revwar petet nou bann zil elwanye. Mon pran en legzanp Desroches lontan ti napa okenn devlopman lotel, Poivre la i annan devlopman ki pe arrive, lezot ankor so ou bezwen vwar. Ti napa lalwa pour protez serten lespes lontan ouswa sa lanvironnman lanmer otour sa bann zil, nou bezwen regete.\nE dan kad fer sa, mon krwar mwan i ava atenn lobzektif ki mover mosyon pe demande pour ki nou nou osi nou vin on par avek sa ki pe arive dan lemonn ki Nasyon Zini pe demande e tou pour Sesel pou li kontinnyen sonpyonn sa laspe lanvironnman.\nMr Deputy Speaker, i annan en lot pwen, mwan mon osi mon pa tro konpran serten keksoz. I annan serten rezon ki sa bann sit ti ganny proteze. Mon demann mon lekor si sa bann rezon i ankor vreman parey. I annan serten fleksibilite mon krwar ki devret osi ganny konsidere etan donnen nouvo sitiasyon. Mon a donn en legzanp ki mon pe sey dir par la. Ou pran ou National Park Ste Anne. La ou annan ou, napa bokou, i annan detrwa zot bann natif dimoun lo Ile Aux Cerfs, mon krwar i annan 4 ou 5 fanmiy ki li in la, in ne, in grandi, i pe kontinnyen peple sa landrwa, bann Calais, Lafontaine e tou. Sa bann dimoun ozordi – lontan zot ti kapab tranp en kazye pour zot bouyon, pour zot fanmiy pa pour eksplwate pour vann pour desann avek Mahe pour soz, i vin menm parey avek Curieuse sa mon krwar dan zamerant Pasqueur e soz laba, be ou anpes zot, lalwa i anpes zot fer sa, tranp enn pti kazye pour zot menm selman sa nivo over exploitation ilegal ki arive avek menm lespes pwason dan sa area i enkwayab. E souvannfwa bann rangers zot osi koupab dan sa. Konmsi mon pa konpran la mwan So i annan en legzersis al revwar tousala e ladan osi mon krwar gouvernamn i bezwen osi konsider – i annan enn ki’n dir taler pour revwar lapey definitivman. Me si ou donn sa dimoun nanryen ditou be ki ou eksepte li fer? Be i pou pran pti gous laba. Aranz son lapey pour deter li from sa. Mon pa konpran, la nou pe met mosyon la, mosyon dan Lasanble fantastic. Mon swete Lopozisyon, en size enportan zot osi zot bezwen koz lo la, donn sa sipor pour en mosyon parey.\nNou Lasanble nou fer nou bout nou, nou piblik i bezwen konpran, sa i en bout ki nou nou fer, nou a met sa mosyon fantastic, aprouve I pa binding on the government. Mosyon pa bind, pa fors gouvernman fer nanryen. Gouvernman i kapab deside pa ni atann nou, sa lotorite ki sipoze pe gete i kapab zis pran sa ploye met dan bin laba.\nNou koman Lasanble mon ensiste ankor, mon’n deza dir dan lepase si sa ki nou pe mete la ki nou santi i byen, i bon pour nou pep gouvernman pa pe tande, i pe zwe sourd-dorey nou bezwen rod lezot mwayen ansanm pour fors keksoz arive akoz sa mosyon mon vwar li bon, nou bezwen fer en keksoz dan sa direksyon. Annou monitor. Mon demann mover mosyon pour zwe en rol ladan e nou tou nou a donn koudmen pour kapab fer ki sa i arive.\nMon a donn en lot issue. Mover mosyon taler in koz lo proteksyon bann kokiy depi dan Anse Faure ziska Fairy Land i en protected area, fantastic. Mon krwar menm area ti pe al konble lotrozour, sa non? Menm area mon krwar ti pe demande pour reclaim en bann dimoun, non? Lonorab Carpin ou bezwen koze lo sa taler. So i sa konpatibilite ki nou bezwen vwar la, si nou ti les sa arive, eski nou pou les arrive? Petet wi. E si wi, kote nouvo sit pour nou protez kokiy pou ete? Kekfwa pou annan nouvo lespes kokiy ki pli enportan ozordi. I don’t know, i annan tou sa a vwar Mr Deputy Speaker dan lalinny ki sa mosyon pe demann nou.\nSavedir nou annan nouvo – la paloud Cascade in fini ek konblaz ki’n arrive. Oke, petet pa ti en lespes pour proteze I don’t know, be nou konblaz ti enportan osi be nou bezwen vwar si sa lespes pe al net, si i annan en area ki ankor annan enpe be petet nou bezwen protez li si pa ti anba proteksyon. Non, i sa bann keksoz ki nou bezwen pe gete prezan avek fas a tou sa devlopman.\nMr Deputy Speaker mon krwar mon’n tous ase bann pwen a reflesir lo sa mosyon. Me balizaz, mwan lot fwa mwan menm mwan nou’n al lapes la lo bor Cascade be prezan ou dir – bann la in al rod 2 madanm beri la obor Ile Aux Cerfs, be tyonbo enkou, mon dir tyonbo be la kote? Be pa pe al dan Marine Park la? Ou pa konnen kot i ete. Prezan ou bezwen fer sir, ou bezwen tyeke, ou bezwen ziz apepre, me come on. Nou’n antann i annan sa bann finansman dan lemonn mon krwar nou bezwen bouz enpe plis koman en pei, koman sa lotorite bouz enpe plis pour ganny sa bann resours pour nou kapab delimit sa bann landrwa byen, apre oule pini en dimoun. Be non, ou pa kapab anpes – I mean ou bezwen delimit sa byen, marke byen nou tou nou a konpran. La wi si en boug in antre anndan ou a kapab deal avek li me si ou napa demarkasyon ki manyer ou kapab fer? Ou pa kapab zis vini apepre. So i annan tou sa Mr Deputy Speaker pour nou vwar dan sa mosyon.\nMon ava aret la pour le moman, mon krwar ki sa mosyon i tre, tre bon mosyon. Nou bezwen nou tou dan Lasanble isi montre sa lafors. Mon beg Lopozisyon la pour donn sipor dan sa mosyon la pou siporte akoz i en mosyon ki pour anmenn nou pei pli devan, i anmenn nou nou menm nou pli lwen. So nou bezwen monitor e pourse ki gouvernman i met an egzekisyon sa ki mosyon pe demande. With this Mr Speaker, Sir, mon demande ki tou nou Manm isi i siport sa mosyon. Mersi bokou.\nHonFrancois right of reply.\nHON JOSEPH FRANCOIS\nMersi Mr Deputy. Mon ti oule remersye tou bann Manm ki’n koz lo sa mosyon, anfaver sa mosyon e byensir zot in realize poudir latas devan nou i bokou imans, travay i kontinyen, nou pa arete e nou pa focus lo serten keksoz ki’n fini pase me nou al devan. E se sa lavantaz dan diriz en pei, se ou bezwen pare pou ou al devan e pare pou ou aranz serten keksoz ki ou santi pe al mal.\nNou’n koz bokou lo bann zone maritim ki annan bann konfli Mr Deputy e petet la mon ti a kontan petet partaz enn pti keksoz avek zot. Cousin i petet enn bann zone maritim proteze ki enn pti pe pli pti akoz Cousin limenm li i ennpti zil, i annan zis 400 met toultour li ki proteze e nou vwar laba letan ou konpar bann lenformasyon ki ganny kolekte i petet landrwa proteze ki napa bokou aktivite ilegal ki ganny deroule laba, pourtan i osi baliz avek en landrwa ki peple, Amitie e Anse Kerlan e portan letan ou konpar li avek landrwa kot i annan plis rangers ki supervise park maren tel ki Ste Anne, Ste Anne i annan bokou plis rangers ki pe vey sa park maren me Ste Anne i park maren ki lo rikord i annan pli o nivo aktivite ilegal ki deroule ladan. So alor management i vreman kapab zwe en rol lo nivo aktivite ilegal ki trouve dan bann park maren.\nE dan en piblikasyon Mr Deputy en piblikasyon syantifik ki ti ganny pibliye an 2006 par en zenn Biologist Luisa Wood, i en Marine Biologist sorti Liniversite British Columbia an Canada i ti fer en letid isi Sesel e i ti pibliy en papye ki apel Why Fishermen poach in Marine protected areas in Seychelles? Son letid ti konsantre lo kwa ki motiv en peser pou lapes ilegalman dan bann park maren ek lezot landrwa proteze Sesel e i ti sey idantifye bann fason pou ki bann peser i kapab obeir lalwa enn pti pe pli byen.\nI ti vwar poudir bann fakter ki ankouraz aktivite ilegal dan bann park maren i premyerman lokasyon sa park maren i ete avek sa dimoun. I ti osi vwar lekonomi peser koman en size lo limenm. Lekonomi peser i pa parey lekonomi en businessman normal kot ozordi i leve bomaten si serten parti son biznes pa marse i sanze e al fer en lot. En peser trwakar ditan napa sa gran nivo ledikasyon li, bann peser tradisyonnel nou pe koz lo la, in lekol ziska en serten nivo e in santi poudir lapes i sa ki i anvi e alor pou ou dir li poudir be oke la in ler pour ou arete oubyen dan vann swet sanz ou fason pou li i en gro problenm lo son lekonomi ki li koman en peser i zere e alor bokou fwa nou dan management oubyen bann lezot dimoun dan management pa pe pran kont kwa ki go on dan lavi sa peser. E 94% dan sa resers, dan sa papye, bann peser i santi, 80% bann peser ki ti ganny interviewed zot dir ou poudir lotorite pa pe enklir zot dan bann desizyon ki zot pran e zot zot anvi ganny enkli.\nI osi koz enn pti pe lo sosyo ekonomik, enn pti pe pou vwar poudir – e bokou bann peser i dir ou ki regilasyon dan park maren pa ganny byen ranforsi oubyen si i ganny ranforsi i ganny ranforsi enpe dan en fason pour enpe dimoun dan en lot fason pour lot pe e alor i fer ki akoz sa zot pa give a damn parey nou dir e zot pou kas lalwa anyway akoz zot vwar sa disparite ant en group avek lot group.\nZot in osi koz lo kominikasyon ki mon rekonnet Lotorite Lanvironnman i devret pe ale e kominik avek dimoun. Nou kominik ek dimoun, nou dir dimoun vini letan nou pe fer Clean Up The World la kominote i desann ek pyos ek goni, ek tou zafer, i vini nou pe fer Clean Up The World me lo en keksoz ki pou afekte sa kominote ki pe viv ladan, ki depan lo la koman son dipen toulezour nou met li enkote, nou dir sa nou ava anonse lo televizyon, ou ava tande i annan bann lalwa ek bann nouvo amannman lo televizyon. Me sa peser pa kapab koze avek sa televizyon pou donn son pwennvi li. So alor personn pa pe ekout li. So alor gouvernman limenm li i devret revwar fason ki i angaz dimoun parey Prezidan i dir nou bezwen revwar fason ki nou angaz nou bann kominote.\nApre gouvernman osi i devret osi konpran poudir dan sa nouvo fason dirize, lo en baz bon gouvernans fodre gouvernman i aret krwar ki nou kapab fer tou. I annan NGO out there, i annan bann lotorite, bann lakonpanyen prive out there ki kapab pran en bout sa travay e ale fer. Si Cousin Nature Seychelles i kapab vey son landrwa proteze bokou pli byen ki Lotorite Park Maren Ste Anne, i deza montre nou en serten direksyon. So alor i kapab ganny fer e gouvernman i devret ale e vwar dan sa bann direksyon sirtou dan nou bann nouvo landrwa ki nou oule al proteze tel ki Cosmoledo, Farquhar eksetera.\nApre Hon De Commarmond in lev en zoli pwen IDC, bann zil elwanye ki pe proteze eksetera. Pou mwan tou nou bann zil koralyenn i devret kapab annan en nivo proteksyon ziska son brizan. I devret kapab annan e otan ki IDC i annan en prezans lo sa bann zil i devret enn zot manda pou ranforsi sa. I pa pou afekte zot konsonpsyon akoz zot kapab servi. Me ki i kapab afekte, se protez sa stok kont dimoun ki sorti andeor ki vin antre dan sa bann landrwa pou vin servi sa bann resours ki zot in konserve.\nOnorab Larue in koz lo park rangers en legzanp, bezwen recruit plis park rangers ki tre byen. Park rangers ozordi ou kapab konte. Si ou annan ou 5, 6, 7 ki full time, ki la, ki eksperyanse ou byen annan. Turnover dan park rangers i ekstrememan o e most sa bann park rangers i fer up to 6 months or 1 year e apre zot ale. Akoz zot ale? Petet i en size letid ki sa departman i devret pe regarde me selman byensir i fer avek ledikasyon, i fer avek incentives ki ou donn sa bann dimoun, i fer avek kondisyon travay ek saler ki ou pey sa bann dimoun.\nE aprezan nou Prezidan in koz dan sa nouvo Sesel napa plas pou koripsyon. Tre byen, e nou devret pe ankouraz sa me nou bezwen konnen bann fakter ki ankouraz koripsyon e nou rezourd zot, se zot ki pou al rezourd koripsyon. Lalwa tousel pa pou zanmen kapab rezourd koripsyon si bann kondisyon ki atase avek kot pou fer sa dimoun devlope e i osi epanouir li i pa ganny met anplas egalman pour li ganny deal avek.\nAlor i mon swe e i swe nou tou Seselwa mon santi ki pou ki lannen prosenn letan Sesel i attend sa konferans biro diversite, i asiz dan sa sez Nasyon Zini i pa zis dir poudir nou annan nou 50% later ki nou proteze, nou tap nou lestoman, nou anmas nou liv nou sorti, me nou osi dir poudir nou’n osi zwenn nou target lanmer, nou’n osi zwe nou rol e nou lanmer osi nou’n ariv lo target. Se sa ki pou fer nou sorti koman en vre venker dan son totalite. Lemonn pour koz lo nou, lemonn pour ed nou, lemonn pour respe nou e nou lavwa pour ganny tande dan lemonn akoz se nou e probableman nou pour sel pei ki pou’n kapab zwenn sa bann target dan en fason efektiv.\nWi sa mosyon pa binding, gouvernman i lib pour li swazir si mon pran sa mosyon oubyen si mon pa pran, me mesaz ki mon oule anvoy avek gouvernman se ki ou pa kapab afford pour met en zorey sourd lo la akoz ou langazman anba CBD i binding. So ou pa kapab angaze pou fer en keksoz e apre pa fer. So sa mosyon pa binding me gouvernman i oblize ekout bann rekomandasyon sa mosyon pou li kapab al zwenn son rekomandasyon anba CBD. Avek sa mon ti ava demann tou bann Manm isi dan sa Lasanble pou siport sa mosyon. Mersi.\nIn ariv ler pour nou pran en vot lo mosyon. Tou sa ki anfaver? Okenn ki kont? Mosyon in pase, i osi dernyen item lo nou Azanda pou ozordi. I reste mwan pou swet zot tou bonn fet Lendepandans e adjourn, Mardi prosen.\nAt 10.35 am, the Assembly was, on its rising adjourned to Tuesday 5 July 2011.


Mesaz David Pierre, Lider Lopozisyon dan Lasanble Nasyonal, alokazyon Lazournen Enternasyonal bann Z-‘Reflesir lo ki kalite kontribisyon zot fer pour zot fanmir e pour la sosyete’\n«Pour komemor lafet bann msye, mon avan tou anvi swet tou bann zonm Seselwa en bonn fet. Mon swe i ki ozordi zot fer en gran refleksyon lo ki kalite kontribisyon ki zot pe fer pour zot fanmir e pour la sosyete.\n«Lafanmir ek lasosyete i depan bokou lo bann zonm ki demontre devouman pour zot lakour, dan zot travay e pour lakominote.\n«Zonm i annan en gran responsabilite anver lafanmir pour ki zot aport sa sekirite sosyal e finansyel pour zot madanm ek zot zanfan. Bann msye i egalman annan en rol kle pour zwe anver devlopman ekonomik pei e se pour sa rezon ki i tre enportan ki en zonm i touzour bezwen travay e pran son responsabilite pour son lakonplisman personnel osi byen ki pour byennet son fanmir.\n«Mon konnen ki isi Sesel bokou zonm pe fer sa zefor ekstra pour demontre disiplin e donn sa bon legzanp dan tou sa ki zot fer. Pour sa mon felisit zot. Parkont i osi vre ki parmi bokou bann zonm, pour en rezon ou en lot, zot in les zot ganny antrennen dan bann aktivite antisosyal tel ki labi sibstans ki danzere. Sa i non selman afekte lafanmir, me i osi redwir konsiderableman nou lafors travayer e konsekaman i afekte kapasite prodiksyon ekonomik pei ek son devlopman. Pour sa, pei i soufer dan son lentegralite.\n«Ozordi mon oule lans en lapel spesyal pour sa bann zonm ki’n fer sa fo pa dan zot lavi. Mon mesaz pour zot i enn ki kler. Fodre ki zot pran zot responsabilite e travay dir pour ki zot fanmir i a kapab grandi e epanouir. Pa les zot kontinyen ganny enfliyanse avek bann konportman antisosyal akoz de ki zot tonm dan sa bann tel lenfliyans negativ, sa i annan plizyer reperkisyon lo zot fanmir, lo zot menm, lo zot kominote e lo sosyete an zeneral.\n«Alors i enportan ki zot servi sa lazournen konman en zour kot zot fer en gran refleksyon e pran sa desizyon pour retir zot dan sa bann negativite.\n«Mon oule egalman lans en lapel pour ki zot vin pli pozitiv e adopte bann latitid ranpli avek bann gran valer vizavi lafanmir ek zot travay. Les zot ganny enspire par bann zonm egzanpler ki atraver zot devouman ek zefor zot fanmir in bouz pli devan e zot pe anmenn en kontribisyon pozitiv dan lasosyete.\n«Mon swet tou bann zonm bonn sans dan tou sa ki zot fer e en bonn fet Lazournen bann Zonm.»


Buy Danko Jones - Cancelled tickets, SA 2019 | Moshtix\n8:00pm, Sun 2 June, 2019\nFirst Australian Headline Shows in 15 Years\nDanko Jones have grown in strength with every new album and breathless round-the-world trek. While touring with everyone from Volbeatto Guns N’ Roses, Danko and his comrades have earned a formidable reputation as one of the few modern hard rock bands that truly unite the tribes, bringing punk rockers and metal purists together through sheer force of personality and amp-wrecking oomph.\n‘’Soundwave 2013’s best kept secret and arguably the standout set of the afternoon by far: a three piece that sounds like there’s five of them and is as tight as a duck’s backside.’’- 100% ROCK\nCats June 21st: Sl...\nCats June 21st: Sly Withers – ...\nCats July 5th: Pis...\nCats July 5th: Pist Idiots


Ice lantern festival kicks off in Harbin - Xinhua | English.news.cn\nXinhua 2017-02-09 16:24:32\nTourists view ice lanterns during an ice lantern festival in Harbin, capital of northeast China's Heilongjiang Province, Feb. 8, 2017. Over 2,000 ice lanterns were displayed at the festival. (Xinhua/Wang Kai)\nXinhua | 2017-02-09 16:24:32 | Editor: Lu Hui\n・Ice lantern festival kicks off in Harbin ・Tokyo stocks close lower as yen rises on nerves ahead of Japan-U.S. summit ・Shadow puppet show popular in China's countryside ・China treasury bond futures close higher Thursday ・Singapore outlines seven strategies for economy over next decade ・China Hushen 300 index futures close higher Thursday ・Philippine postmen to play cupid this Valentine's Day ・Two Chinese-built locomotives arrive in Argentina ・Sagging consumption rocks S.Korean economy despite exports recovery ・Central China province reports 24 H7N9 cases in 2017


ASOS - Jupe boule courte en tissu bicolore | ASOS\nASOS - Jupe boule courte en tissu bicolore\n8431057 8431057 ASOS DESIGN ASOS - Jupe boule courte en tissu bicolore Achetez ASOS - Jupe boule courte en tissu bicolore chez ASOS. Commandez dès aujourd'hui avec plusieurs options de paiement et de livraison (des conditions générales s'appliquent). 13.49 FR ASOS


Ferm Living Ary Mini Vase - Charcoal | KIN – UK Scandinavian Home, Lifestyle & Furniture Store in Birmingham\nFerm Living Ary Mini Vase - Charcoal\nThe Ferm Living Ary Mini Vase in Charcoal, this little sculptural vases is reminiscent of an ancient Grecian vase and can be used as a little object for your home or together with a dried single stem flower.\nGlazed porcelain. Rinse in lukewarm water.